ΚΒνΐΙΝΟΕ! 


ΨοιΊπη§ιη«η, ίο Απηβϋ! 

Υοογ Ε«ιΙ«η ηι< οιιΐ ϋιβίτ 1>1ο<χϋ>οαη4' — Οι* ροϋοβ - , Οί·χ ΙίΙΙΙβεΙ *1χ οί χοαχ 
1)Νϋί« *1 ΚοΟοπηΙοΪΛ ιΚΙ* «ί,-εοοοη Ταβχ *Ι1 *<1 ι&ο ροοτ νττ·«<ο1ι«·, ϊ>*ο*ιι*« 0»*χ, 
ϋ^ε· 700 , Ιι&χΐ 11ι· οοογ«{# Ιο <11»οΐ>*χ Οι* ιορηηι^ «111 οί ροατ Ρομμ ΤΙκρ ίΊΙία,έ 
6βο·θΜ ϋ·ν <1 »γο<1 »·^ 0 Γ (&· ιΐιοπβηΐη οί τί^οατ* οί ΙοΙΙ Τοοχ &1Ίο<1 ϋκιη 



εξέγερση και ενσωμάτωση του αμερικάνικ ου προλεταριά του 


ηά οΙ>*41βηΙ ·1*νβ «11 ϋιβσβ χοατε: ^1ιχ7 Το ιαίΐ·*^ 
ϋτβ 1οΜΤΐ·1>ί· 8 γγ*·< 3, Ιο βΐΐ ϋι· οο(Γ·γ· οί χοαΓ 1**χ Ιέίβνϊηυ α·*(οτί ν7Η·η χοα υέ ϋτοη 
ηο» Ιο 1·Μ*η χοαΓ &οπ1βη. 1τ· Ηεέι Μ» 1>]οο4&οαη<1· οαέ Ιο ι&οοί χοα, ίϋΐ χοα 1 
ϊί χοα »Γ · ιηβη, Ιί χοα »γ* Ο»· ιοοι οί χοαΓ κπιαά *1τ»·, ιτΗο 1»»τβ εέιβ<3 ϋ»·1τ Μοο4 »ο ίτβ· 
χοιι. ι!»*η χοα »τ11! γΙμ |. χοαΓ πιΐκΐιΐ, Ηβτχαΐ*·, *ο<1 (ΐΜϊτοχ Οι* Μιίβοα· πιοηαΙβΓ τκ. τ 
··**· Ιο <1β»Ιτο χοα. Το *πβ· ντ· ο*11 χοα, Ιο επιιβΐ 

__ ΥθΌ Γ ΒΓΟΊΪΙΘΓΘ, 

9 ίο φ 6 ! 9 ί οφί! 

3 Μ«!ίΓ, 5 ΐι ίιΐΊΐ ΜΙηΓΓειι! 

ί.ίπι»»ίΗ β*»1, ί«!< Κ·4*»ι·| ■«*«» Μτ 8Ι·ιί«·ί<«υτττ βκίίαΐπ β 6*τττ 8τΙί« 1τ·ο(η Μ 
β«τ»· >·ιντ« (1* ΜήΗίαΐ .641 |1« ί« *«1 »«Ιο, ·Ιι ίτ· 8»ί »»ι·ίΗΛτ« μ |4», ,,ΐφ,» ■»—-- τΙτ, τγγ 
Ή™ ΜφΛβ ί*»β. βΙ< (κίπΐηι 8ι*ί, »Μ ίΒΒίϋιΚ 1ί*τ« «Λ Λ14, 4»{ιί<»! ία ΐν>ί·4<, ν«| ■« .. 

Μ 8»1! τα ·Ηί|«αβΓ» |Μ «4·^·· ί»*·|'» ί«*«1 βά«1*~ *>«<« 3*ίτ« Μ» 3*» «Β» τν—,- τ ^,, 

βΛηΙρ·^ "'«*«. μ»ι «·« μ· Ν>« Μ**!» »Κ ,.α (μια ®ί«> ςτίήηίτ., μι, ί,,ίμη·*» )Λίι 

♦·*· ®*** |·0ί «<·»(τττ — *Π'«, >« Μι 64«1'«·<τ* *μτ Ο" 1 ™ Η Ι*Ια, *ίτ| 1*τ 

(εΐ ο* (φ, μ 3ν >μ Κ« *»««*, «■> Κι «Η*4ΐ. *·« Μ·μ «μι ,· «ιη^ιττι, μ *<»<■ «, ©βχ ρ, 

β»η 0»(η 1»τ* 81υ5βΡ<, Μ< 8»ΙΙι«Ι, «■( β«4, »* *»4 ·<Ι βΐ»!^· 1 * ·*> >« Π» 4 «(τΙΗ»«*Λ μ («Ιεα 
«Οοα, βΛ, ίτκτσ «Λ »<(4 ^μ· ·*4 Μ «τ·. ·»« «·« ίτι!Ι| η» μτ)| 1^, ,Ι^Ι Μτ|« Ι 4«|:14 « «μ», ία, 

■*· “ **"* *·» «ΙιΠΗ* ·*τ»*»ί4«· «« ί>« Μ<ι ·ΙΗ. ΙτΜίηΜ β*«. φαΜτ« ®« 

Μ« *■ 64<Ι^τ| β»(*τ «!(♦«*.» ϊ>» ΪΜ^Τ β«< β!Ι«*ττΗ ·4 φ««μτ, ώτ, ^ ^,ι^Κ ηί Οτ^Ι 

«Μ4Λ·*»· ΦΙ4 1*Τ Μ 2»ν™. I.· |Ι·α< Μ>α, «■«■»»<; ία», β«α, |> ία β*η«I β<Γ>μι«| ί« 

ϋ4ηβφα.Μ, Μ »Η« ©αι(4...αα«! ΒΠΙ^ΜΙ »«-ί»« 1 Ιν» Μ» I 

^.α^ΙοίΓΤ β1 " ®** ·** ·α|4(14ίτ1ί £τί*Ηΐ - Μά *,4», %< 

€»« ©ιδ&ίΓ. 











Αιρθγκβιι ΒθβιιΙυ 


εξέγερση και ενσωμάτωση του αμερικάνικου προλεταριάτου 





Η έκδοση αυτή στηρίζει -και οικονομικά- 

το ΤΑΜΕΙΟ ΑΛΛΗΛΕΓΓΥΗΣ ΚΑΙ ΟΙΚΟΝΟΜΙΚΗΣ ΥΠΟΣΤΗΡΙΞΗΣ 
ΤΩΝ ΦΥΛΑΚΙΣΜΕΝΩΝ ΑΓΩΝΙΣΤΩΝ 



«Τούτο το σπίτι, 

παρ’ όλους τους νεκρούς του, 

δεν εννοεί να πεθάνει. 

Επιμένει να ζει με τους νεκρούς του. 
Να ζει από τους νεκρούς του». 

Γιάννης Ρίτσος 


Στη μνήμη του συντρόφου Λάμπρου Φούντα 




Εισαγωγή: 
περί ιστορίας και μνήμης 


«Η ιστορία είναι μια φυσική επιλογή. Μεταλλαγμένες εκδοχές του παρελθό¬ 
ντος πασχίζουν να επικρατήσουν. Νέα είδη γεγονότων αναδύονται και παλιές 
σαυροειδείς αλήθειες στήνονται στον τοίχο, με τα μάτια δεμένα και καπνίζουν 
το έσχατο τσιγάρο τους. Μονάχα οι μεταλλαγές του ισχυρού επιβιώνουν. Οι 
αδύναμοι, οι ανώνυμοι, οι ηττημένοι αφήνουν ελάχιστα ίχνη: παλιές πεζούλες, 
κεφαλές τσεκουριών, λαϊκές παραδόσεις, σπασμένες στάμνες, τύμβους, την 
ολοένα πιο αχνή ανάμνηση της νεανικής τους ομορφιάς». 

Σαλμάν Ρούσντι 


«Η κατανόηση της σύγχρονης πραγματικότητας απαιτεί την ανακάλυψη και αξι¬ 
ολόγηση του παρελθόντος. Γιατί τόσο το παρόν όσο και το μέλλον είναι στοιχεία 
της όλης ιστορικής εξέλιξης, στοιχεία όμως που είναι αδιάρρηκτα δεμένα με 
πολύπλευρους και σύνθετους δεσμούς με το παρελθόν. Κοντολογίς, ούτε το 
παρελθόν, ούτε το παρόν μπορούν να αποκαλυφθούν στον άνθρωπο ξεκομμέ¬ 
να το ένα απ’ το άλλο (το ίδιο και το μέλλον δεν μπορεί να φωτιστεί χωρίς τη 
μεσολάβηση του παρελθόντος και του παρόντος).» 

Νίκος Ψυρρούκης 


Αν ξύσουμε τις αιματοβαμμένες σελίδες της επίσημης ιστορίας, θα 
μας αποκαλυφθεί σαν παλίμψηστο, μια άγνωστη και διαφορετική ιστο- 

ρία: η ιστορία του βίαιου ανταγωνισμού ανάμεσα στο Κεφάλαιο και την 
Εργασία. Γιατί πέρα από την Ιστορία ως μνήμη των κρατών (όπως την όρι¬ 
σε ο Κίσιγκερ), υπάρχει και η επαναστατική μνήμη. Η μνήμη που γίνεται 
κομμάτι αδιάσπαστο των σημερινών αγώνων και της παρούσας δράσης. 
Η μνήμη που είναι η σκυτάλη που μας παρέδωσαν οι σύντροφοι του 
χθες, όχι για να τους αναστήσουμε εκ νεκρών, αλλά για να συνεχίσουμε 
τον ίδιο αγώνα πάνω σε νέα μονοπάτια ρήξης. 

Η παρούσα μπροσούρα εξιστορεί με συνοπτικό τρόπο τη γέννηση, 
κορύφωση και πτώση του αμερικάνικου εργατικού κινήματος, το οποίο 
υπήρξε ένα από τα πιο δυναμικά κινήματα του προλεταριάτου σε παγκό¬ 
σμιο επίπεδο. Η πολύπλευρη ανάπτυξή του μάλιστα, οδήγησε και τον 
Μαρξ στη μεταφορά της έδρας της Διεθνούς στη Νέα Υόρκη (έπειτα 
από τη διάσπαση των τριών βασικών τάσεων: της αναρχικής, της μαρ¬ 
ξιστικής και της μπλανκιστικής). Πέρα από την πλούσια ενεργητικότητα 
το κίνημα αυτό ήταν (λόγω των ιδιαίτερων χαρακτηριστικών της αμερι¬ 
κάνικης κοινωνίας) και πλούσιο σε αντιφάσεις. Αυτό δεν πρέπει να μας 
ξενίζει καθόλου, για δύο λόγους: 

1. Κανένα κίνημα δεν μπορούμε να το δούμε ξεκομμένο από το ευρύ¬ 
τερο περιβάλλον μέσα στο οποίο γεννιέται και αναπτύσσεται. “Καθαρά” 
κινήματα και εξεγέρσεις υπάρχουν μοναχά σε αποστειρωμένες θεωρίες 
και ιδεολογήματα του θερμοκηπίου, που δεν έχουν την παραμικρή τριβή 
με την κοινωνική πραγματικότητα. 

2. Η ύπαρξη αντιφάσεων δεν είναι μόνο απόλυτα φυσική, αλλά επιπλέ¬ 
ον είναι και προωθητική. Είναι απαράβατος νόμος της διαλεκτικής, πως η 
εξελικτική κίνηση πραγματώνεται μέσω της πάλης και της ενότητας των 
εσωτερικών και εξωτερικών αντιφάσεων. 

Το εργατικό κίνημα στις ΗΠΑ, λοιπόν, ήταν γόνιμο και γιατί υπήρξε 
πλούσιο σε αντιφάσεις... 

Η κατάσταση τη$ εργατικής τάξης 

στις ΗΠΑ 


«Ένας ξεριζωμένος πληθυσμός συνωστιζόταν στις χειρότερες κατοικίες των 
μεγαλουπόλεων [...] Η υπερεργασία, ιδιαίτερα των γυναικών και των παιδιών, 
είχε φτάσει σε τρομοκρατικό βαθμό. Η μαζική ηθική εξαχρείωση της εργαζόμε¬ 
νης τάξης, που βρέθηκε ξαφνικά μέσα σε τελείως καινούργιες συνθήκες (από 
την ύπαιθρο στην πόλη, από τη γεωργία στη βιομηχανία, από τους σταθερούς 
σε καθημερινά μεταβαλλόμενους όρους ζωής) είχε γίνει καθεστώς» 

Φρ. Ένγκελς 


Δε χρειάζεται και μεγάλη φαντασία για να περιγράφει κανείς την κα¬ 
τάσταση της αμερικάνικης εργατικής τάξης του 19ου αιώνα. Όπως στην 
Ευρώπη, έτσι και στις ΗΠΑ, η λεγάμενη “πρωταρχική συσσώρευση” έγι¬ 
νε με τη βίαιη εκρίζωση των αγροτικών πληθυσμών και με τη στυγνή 
εκμετάλλευση του αναδυόμενου προλεταριάτου. Όπως στην Ευρώπη, 
έτσι και στις Η.Π.Α, η υπερεκμετάλλευση των γυναικών και των παιδιών 
(και επιπλέον των προλεταριοποιημένων Ινδιάνων και μαύρων, που “απε¬ 
λευθερώθηκαν” από τους ρεπουμπλικάνους του Λίνκολν) καταδείκνυε 
με τον πιο βάναυσο τρόπο την περίφημη διπλή ηθική της αστικής τάξης. 
Όπως συνέβη με την ευρωπαϊκή αποικιοκρατία, έτσι με την εσωτερική 
αποικιοκρατία των ΗΠΑ (εναντίον των ιθαγενών Ινδιάνων και των μαύ¬ 
ρων δούλων), δεν καλυτέρεψε την κατάσταση της εργατικής τάξης, κα¬ 
θώς η ληστευμένη λεία μοιράστηκε μεταξύ λίγων και εκλεχτών: 

«Ο εκβιομηχανισμός, οι ασφυκτικά γεμάτες πόλεις, οι πολύωρες βάρ¬ 
διες στα εργοστάσια, οι απρόσμενες οικονομικές κρίσεις που είχαν ως 
αποτέλεσμα την αύξηση των τιμών και την απώλεια θέσεων εργασίας, η 
έλλειψη τροφής και νερού, οι παγωμένοι χειμώνες, οι εργατικές πολυκα¬ 
τοικίες που το καλοκαίρι πύρωναν από τη ζέστη, οι επιδημίες, οι θάνατοι 
παιδιών -όλα αυτά προκαλούσαν σποραδικές αντιδράσεις των φτωχών 
[...]. Στη Νέα Υόρκη έβλεπε κανείς τους φτωχούς να κοιμούνται στους 
δρόμους, πλάι στα σκουπίδια. Στις φτωχογειτονιές δεν υπήρχε δίκτυο 
υπονόμων και τα βρώμικα νερά διοχετεύονταν σε αυλές και σοκάκια και 
μέσα σε υπόγεια, στα οποία ζούσαν οι φτωχότεροι των φτωχών». 

Αυτές οι άθλιες συνθήκες διαβίωσης προκαλούσαν κατά καιρούς και 
πολλών ειδών επιδημίες, όπως επιδημία χολέρας το 1832, τυφοειδούς 
πυρετού το 1837 και τύφου το 1842. Και πέρα από τις συνθήκες διαβί¬ 
ωσης, οι προλετάριοι είχαν να αντιμετωπίσουν και τις άθλιές εργασι¬ 
ακές συνθήκες: κάθε χρόνο δυο χιλιάδες εργάτες των σιδηροδρόμων 
δολοφονούνταν σε εργατικά “ατυχήματα”, τα οποία χαρακτηρίζονταν 
από τους εργοδότες ως θέλημα θεού! Το 1889 οι νεκροί σιδηροδρομικοί 
εργάτες έφτασαν τους 22.000! 

Μπροστά σ’ αυτές τις συνθήκες οι εργάτες είχαν δύο δρόμους: από 
τη μία η παραίτηση, ο αλκοολισμός, η μοιρολατρία, η πορνεία και ο ρα¬ 
τσισμός (που στις ΗΠΑ ήταν ένα ιδιαίτερο μέσο για την εκτόνωση του 
ταξικού μίσους) και από την άλλη υπήρχε ο δρόμος της αξιοπρέπειας 
και της εξέγερσης. Και πράγματι, αργά αλλά σταθερά αναπτύχτηκε ένα 
ριζοσπαστικό εργατικό κίνημα, το οποίο οδήγησε τον ιστορικό αναλυτή 
Ντέιβιντ Μοντγόμερι να χαρακτηρίσει τους ταξικούς αγώνες στις ΗΠΑ 
του 19ου αιώνα σαν τους πιο λυσσαλέους σε ολόκληρο τον κόσμο. 

1905 αιώνα5: Η έφοδθ5 στον ουρανό 


«Επιτέλους! Εκεί η ιστορία κινείται.» 


Φρ. Ένγκελς, 1886 


Το πρώτο τέταρτο του 19ου αιώνα οι εργατικοί αγώνες στις ΗΠΑ ήταν 
χλιαροί και ειρηνικού / διεκδικητικού χαρακτήρα, ενώ η συμμετοχή των 
εργατών στους αγώνες αυτούς υπήρξε μικρή έως ελάχιστη. Οι απεργοί 
ξεσπούσαν στους απεργοσπάστες απλώς αποκαλώντας τους “αρουραί- 
ους”. Οι απεργοί ήταν εκτεθειμένοι στην κρατική καταστολή, χωρίς να 
υπάρχει υποστήριξη από πουθενά. Η κατάσταση άρχισε να αλλάζει με 
την εισροή οικονομικών μεταναστών από τη Γερμανία, την Ολλανδία και 
την Ιρλανδία (όπου ήδη υπήρχε ανεπτυγμένο εθνικό / κοινωνικό κίνημα, 
με ιδιαίτερη συμβολή στην ανάπτυξη του εργατικού κινήματος). Έκτοτε 
τα φαινόμενα της προλεταριακής βίας αυξήθηκαν ραγδαία. Οι απεργί¬ 
ες όμως, εξακολουθούσαν να είναι υπερ-αυθόρμητες, σποραδικές και 
ανοργάνωτες. 

Το 1835 ξέσπασε το πρώτο κύμα προλεταριακής βίας, όταν πτώχευ- 
σε η τράπεζα του Μέριλαντ στη Βαλτιμόρη. Οι καταθέτες, φτωχοί στην 
πλειοψηφία τους, επιτέθηκαν σε σπίτια ανώτερων υπαλλήλων της τρά¬ 
πεζας. Οταν οι διαδηλωτές γκρέμισαν ένα σπίτι, επενέβη δυναμικά η 



πολιτοφυλακή σκοτώνοντας είκοσι εξεγερμένους. Το επόμενο βράδυ 
όμως, οι επιθέσεις αυξήθηκαν. Οι εξεγερμένοι πυρπόλησαν το σπίτι του 
Ρέβερντι Τζόνσον (ανώτερου στελέχους της τράπεζας), ενώ διέρρηξαν 
το σπίτι του δημάρχου Τζες Χάντ κι έκαψαν τα έπιπλα του.Ήταν η εποχή 
που εμφανίστηκαν τα πρώτα εργατικά σωματεία, αλλά και ιδρύθηκε το 
“Κόμμα Ίσων Δικαιωμάτων”, ένα ρεφορμιστικό κόμμα, με ταξικές ανα¬ 
φορές: «Πρώτα θα δοκιμάσουμε στην κάλπη, η επόμενη και τελευταία 
λύση θα είναι η φυσιγγιοθήκη». 

Μετά την οικονομική κρίση του 1837 εμφανίστηκε το κίνημα άρνησης 
φόρων και ενοικίων από τους μισθωτούς αγρότες, οι οποίοι διαδήλωναν 
ντυμένοι Ινδιάνοι. Κι αυτός ο αγώνας έμεινε μέσα σ’ ένα μεταρρυθμιστι- 
κό πλαίσιο, δημιουργώντας ένα ακόμα ρεφορμιστικό κόμμα, το “Λαϊκό 
Κόμμα”, που αποσυμπίεζε τις εξεγερτικές διαθέσεις μέσα από τη συμ¬ 
μετοχή σε εκλογικές διαδικασίες. 

Δεν έλειψαν όμως και οι βίαιες εκρήξεις, όπως ήταν η “Ανταρσία του 
αλευριού” στη Νέα Υόρκη. Κατά τη διάρκεια διαδήλωσης του “Κόμματος 
Ίσων Δικαιωμάτων”, χιλιάδες διαδηλωτές λεηλάτησαν το μαγαζί του με- 
γαλέμπορου Χαρτ και συγκρούστηκαν με τους μπάτσους: 

«Βαρέλια με αλεύρι έβγαιναν κατά εκατοντάδες από τις πόρτες και τα 
παράθυρα... 35 χιλιάδες λίτρα σιταριού και 400 με 500 βαρέλια με αλεύ¬ 
ρι καταστράφηκαν ανόητα και αδικαιολόγητα με πρόστυχο τρόπο. Οι 
πιο δραστήριοι από τους καταστροφείς ήταν αλλοδαποί, ενώ υπήρχαν 
και άλλοι πεντακόσιοι με χίλιους, οι οποίοι παρακολουθούσαν και υπο¬ 
βοηθούσαν τις εμπρηστικές τους πράξεις». (ΟοπιπίθίτώΙ Κ.θ£ί$ίθΐ-). 

Οι ταραχές τελικά έληξαν μετά την επέμβαση του στρατού. 


II. 

Παρά τα βίαια ξεσπάσματα, το εργατικό κίνημα ήταν ακόμη ανώριμο 
και φλέρταρε με τον ρατσισμό. Συχνά οι διαφυλετικές συγκρούσεις αντι¬ 
καθιστούσαν τις ταξικές. Εκείνη την περίοδο, όμως, εμφανίστηκαν και 
τα πρώτα βήματα ταξικής ενότητας με τους μαύρους δούλους και τους 
ευρωπαίους μετανάστες. Άλλωστε, σημαντικό ρόλο στη διαμόρφωση 
και ανάπτυξη του αμερικάνικου εργατικού κινήματος έπαιξαν Ιρλανδοί 
επαναστάτες που συμμετείχαν στον εθνικο-απελευθερωτικό επαναστα¬ 
τικό αγώνα εναντίον των βρετανών αποικιοκρατών. Ένας εκ των ηγετών 
του κινήματος άρνησης καταβολής φόρων και ενοικίων ήταν ο Ιρλανδός 
επαναστάτηςΈιντζ Ντέβιρ, ενώ το 1840 οι Ιρλανδοί υφαντουργοί, αφού 

επιτέθηκαν στα σπίτια απεργοσπαστών και κατέστρεψαν την παραγωγή 
τους, διέλυσαν με χαρακτηριστική άνεση και το απόσπασμα των μπά- 
τσων που ήρθε να τους συλλάβει. 

Οι Ιρλανδοί εργάτες πρωτοστάτησαν και στο αντιπολεμικό κίνημα 
τουΙ846, εναντίον της προσάρτησης του Τέξας, ενώ το 1849 πλήθος 
Ιρλανδών κατέλαβε το κοσμικό Αϊτοί* ΡΙ^εε ΟρθΓ3 Ηουϊθ, φωνάζοντας 
«κάψτε το αναθεματισμένο άντρο των αριστοκρατών». Ακολούθησαν 
βίαιες συγκρούσεις με τους μπάτσους, με δεκάδες νεκρούς και τραυ¬ 
ματίες. 

Η πιο χαρακτηριστική όμως περίπτωση Ιρλανδών επαναστατών που 
έδρασαν στις ΗΠΑ, ήταν το “Αρχαίο Τάγμα της Ιβερνίας”, γνωστοί ως 
“ΜοΙΙ/ Μ3£υίι*65”, ονομασία που πήραν από την ηγέτιδα του αντιφεου- 
δαρχικού - αντιβρετανικού κινήματος της Ιρλανδίας του 1840: 

«Η γυναίκα αυτή ήταν μια απολίτιστη και γραφική προσωπικότητα [...] 
μισούσε ιδιαίτερα τους ιδιοκτήτες γης, τους αντιπρόσωπούς τους, τους 
δικαστικούς κλητήρες και τους επιστάτες και οι εκφράσεις μίσους της 
περιοριζόταν στον ξυλοδαρμό ή τη δολοφονία τους [...]Ήταν ενάντια 
στην κυβέρνηση, η οποία βοηθούσε τους τυραννικούς ιδιοκτήτες γης να 
μαζεύουν το ενοίκιο.» 

Οι Μόλις διαπράττανε συστηματικές εκτελέσεις ιδιοκτητών γης και 
επιστατών, “αναγκάζοντας” τους απελπισμένους ιδιοκτήτες να απευθυν¬ 
θούν στις αρχές. Οι Μόλις μετανάστευσαν στις ΗΠΑ, όπου ιδρύσαν 
το μυστικό τους τάγμα. Το τάγμα, παρά την καθολική πίστη των Μόλις, 
λειτούργησε ως εργατική τερροριστική ομάδα. Ιδιοκτήτες ανθρακωρυ¬ 
χείων, επιστάτες, απεργοσπάστες εκτελούνταν ή αν ήταν τυχεροί την 
γλύτωναν με έναν απλό ξυλοδαρμό. Οπως όλοι οι “πρωτόγονοι επανα¬ 
στάτες” (ρπιπίτίνβ ΓθδθΙϊ), έτσι και οι Μόλις ήταν ταυτόχρονα ριζοσπά¬ 
στες και συντηρητικοί: 

«Οι περισσότεροι ήταν βαθειά θρησκευόμενοι. Οι συναντήσεις όπου 
σχεδιαζόταν οι δολοφονίες συχνά ξεκινούσαν με προσευχές. Πήγαιναν 
τακτικά για εξομολόγηση. Οι δολοφονίες στα πλαίσια της οργάνωσης δε 
θεωρούταν αμαρτίες, αλλά περιστατικά μέσα στον “πόλεμο” και δεν τις 
εξομολογούταν. Η Καθολική Εκκλησία, βέβαια, είχε επίσημα καταδικά¬ 
σει την οργάνωση και τις τρομοκρατικές της πρακτικές». 

Η δράση των Μόλις έληξε, όταν στα 1875 διαβρώθηκε από τον χαφιέ 
Τζειμς Μακ Πάρλαν, ιδιωτικό μπάτσο της εταιρείας Πίνκερτον, εταιρείας 
γνωστής για την καταστολή των εργατικών αγώνων. Ο ιρλανδικής κα- 

ταγωγής Μακ Πάρλαν διείσδυσε στους Μόλις και κατέδωσε αρκετούς 
από αυτούς. Στις 21 Ιουνίου 1877 απαγχονίστηκαν 10 ανθρακωρύχοι, ενώ 
συνολικά εκτελέστηκαν 19 εργάτες που υπήρξαν μέλη των Μόλις. 


III. 

Από την οικονομική κρίση του 1857 και μετά, το εργατικό κίνημα άρ¬ 
χισε να γίνεται όλο και πιο δυναμικό (είδαμε το παράδειγμα των Μόλις). 
Ήδη μερικά χρόνια πριν, στα 1850, οι προλετάριοι μετρούσαν τους δύο 
πρώτους νεκρούς απεργούς, όταν δύο γερμανοί ράφτες σκοτώθηκαν 
από τους μπάτσους. Εφτά χρόνια αργότερα, το καλοκαίρι του 1857, πε¬ 
ντακόσιοι προλετάριοι επιτέθηκαν με τούβλα και πιστόλια σε μπάτσους 
στη Νέα Υόρκη, ενώ ταυτόχρονα οι άνεργοι λεηλατούσαν καταστήματα. 
Το Νοέμβριο χρειάστηκε ακόμα και η επέμβαση πεζοναυτών για να απο¬ 
μακρυνθούν οι προλετάριοι που κατέλαβαν το δημαρχείο της πόλης! 

Αυτό το κύμα προλεταριακής βίας διακόπηκε απότομα από την έκρη¬ 
ξη του εμφυλίου. Όταν το 1863 θεσπίστηκε ο νόμος περί στρατολόγη- 
σης, που επέτρεπε στους πλούσιους να πληρώνουν 300 δολάρια σε κάθε 
αντικαταστάτη ώστε να στρατεύονται φτωχοί στη θέση τους, ξέσπασαν 
ταραχές στις οποίες καταστράφηκε το κεντρικό στρατολογικό γραφείο 
στη Νέα Υόρκη, καθώς και διάφορα κτήρια, εργοστάσια, σπίτια πλου¬ 
σίων και γραμμές του τραμ. Η γενικευμένη, όμως, κοινωνική σύγχυση 
αντέστρεψε το κλίμα και η εξέγερση μετατράπηκε από αντιπλουτοκρα- 
τική σε ρατσιστική. Αρκετοί μαύροι δολοφονήθηκαν από τον όχλο, που 
δε δίστασε να κάψει ακόμα και το ορφανοτροφείο που φιλοξενούσε 
μαύρα παιδιά. 

Η εκφυλισμένη εξέγερση έλαβε τέλος μετά την εισβολή του στρατού 
των Βόρειων και τον θάνατο εκατοντάδων ανθρώπων. Ας σημειώσουμε 
ότι αυτή η παλινδρόμηση δεν ήταν σπάνιο φαινόμενο, καθώς τα φτωχό¬ 
τερα στρώματα (όπως οι μαύροι, οι νεότερες γενιές μεταναστών, ακόμα 
και οι φυλακισμένοι) χρησιμοποιούνταν συχνά ως απεργοσπάστες και 
αντιμετώπιζαν την αποπροσανατολισμένη οργή της εργατικής τάξης. 
Συχνά το κράτος χρησιμοποίησε και μαύρους στρατιώτες για την κατα¬ 
στολή απεργιών, ώστε να ενεργοποιήσει τα ρατσιστικά αντανακλαστικά 
των λευκών εργατών. Η στόχευση ήταν σαφής: οι φυλετικές διαμάχες να 
αντικαταστήσουν τον ταξικό πόλεμο. 

IV. 

Μετά τον εμφύλιο το εργατικό κίνημα άρχισε να οργανώνεται και να 
αναπτύσσεται εκ νέου. «Μέσα από το θάνατο της δουλείας ξεπετάχθηκε 
μεμιάς μια καινούρια δραστήρια ζωή», έγραφε ο Μαρξ στο Κεφάλαιο. 
Στο επίκεντρο βρέθηκε ο αγώνας για το οχτάωρο, που συσπείρωσε τους 
εργάτες, όχι σαν ένα απλό μεταρρυθμιστικό αίτημα, αλλά και σα μια 
απόπειρα για “ριζοσπαστική ανατροπή του πολιτικού συσχετισμού δυ¬ 
νάμεων”. Χαρακτηριστική είναι και η ανακοίνωση της Διεθνούς Ένωσης 
Εργαζομένων την άνοιξη του 1885: 

«Ας καταστεί σαφές ότι καλούμε επειγόντως την τάξη των μεροκα- 
ματιάρηδων να οπλιστεί, ώστε να είναι σε θέση να αντιμετωπίσει όσους 
την εκμεταλλεύονται, με το μοναδικό αποτελεσματικό όπλο: τη βία. Ας 
γίνει επίσης γνωστό ότι, παρόλο που προσδοκούμε ελάχιστα από την 
εφαρμογή του εργατικού οχταώρου, υποσχόμαστε ρητά να βοηθήσουμε 
τους αδερφούς μας σ’ αυτήν την ταξική μάχη με όλες τις δυνάμεις και 
όλα τα μέσα που διαθέτουμε...» 

Με λίγα λόγια το οχτάωρο χρησίμευσε σαν ένα ενοποιητικό σημείο 
αναφοράς για την εργατική τάξη. Στις 2 Μαρτίου του 1867 ο κυβερνήτης 
του Ιλινόις, Όγκλεσμπι, υπέγραψε τον πρώτο νόμο για το οχτάωρο που 
θα ίσχυε από την Πρωτομαγιά. Ο νόμος, όμως, έμεινε στα χαρτιά καθώς 
η “σιδηρά συμμαχία” των εργοδοτών αρνήθηκε να τον εφαρμόσει. Η άρ¬ 
νηση αυτή προκάλεσε τη γενικευμένη εξέγερση του αμερικάνικου προ¬ 
λεταριάτου: απεργίες ξεσπούσαν παντού, τα αμαξοστάσια, οι αποθήκες 
λιμανιών, οι ξυλαποθήκες, τα ξυλουργεία, τα μηχανουργεία, τα σφαγεία 
κρεάτων κ.τ.λ. έκλειναν το ένα μετά το άλλο, ενώ στο εργοστάσιο σι¬ 
τηρών Μακ Κόρμικ οι προλετάριοι αρνήθηκαν να εργασθούν πέρα του 
οχτάωρου. Η προλεταριακή βία δεν άργησε να ξεσπάσει: 

«Στις 3 Μαΐου ομάδες εργαζομένων και παιδιών μπήκαν στα εργοστά¬ 
σια και στις αποθήκες εμπορευμάτων της πόλης με λοστούς και ρόπαλα, 
παροτρύνοντας και άλλους εργάτες ν’ αφήσουν τις δουλειές τους [...] 
Στις 4 Μαΐου ολόκληρο το Μπρίτζπορτ έμοιαζε να βράζει, καθώς μια 
μεγάλη πορεία απεργών βάδιζε στη λεωφόρο Άρτσερ με αγόρια κι άνερ¬ 
γους να πυκνώνουν τις γραμμές της [...] σπάζοντας τους ιμάντες των 
μηχανών και ανοίγοντας τις ασφάλειες ατμού των λεβήτων». 

Στις 5 Μαΐου μπάτσοι και στρατός έθεσαν υπό τον έλεγχό τους τις 
βιομηχανικές ζώνες και τις συνοικίες μεταναστών και μέχρι τις 8 Μαΐου 
το απεργιακό κύμα αναχαιτίστηκε. 

Όσο όμως αναπτύσσονταν η κρατική και εργοδοτική τρομοκρατία, 
τόσο και το προλεταριάτο αυτο-οργάνωνε τις δικές του υποδομές δρά¬ 
σης. Όταν η πλουτοκρατική ελίτ δημιούργησε μια ιδιωτική εθνοφρουρά 
για την αυτοπροστασία της, οι γερμανοί μετανάστες απάντησαν με τη 
δημιουργία του “Λόχου Λερ και Βερ Φεραίν” (ή αλλιώς “Επιμορφωτικοί 
και αμυντικοί σύλλογοι”). Στην πραγματικότητα ο Λόχος Λερ και Βερ 
Φεραίν ήταν μια ένοπλη οργάνωση που έθετε ως σκοπό την αυτοάμυνα 
της εργατικής τάξης και τη βίαιη αντίσταση εναντίον της κρατικής και 
εργοδοτικής τρομοκρατίας. 

Το 1869 ιδρύθηκαν και οι “Ιππότες της Εργασίας” 1 , μια μετριοπαθής 
οργάνωση εργατών με μασονική δομή, με ενεργή συμμετοχή μαύρων 
και γυναικών. Και σ’ αυτήν την οργάνωση (όπως και αργότερα στην ΑΡΕ) 
το χάσμα ανάμεσα στη συμβιβασμένη ηγεσία και την πιο ριζοσπαστική 
βάση, ήταν τεράστιο. Άλλωστε, μέλος του “Ευγενούς και Ιερού Τάγματος 
της Εργασίας” υπήρξε και ο αναρχικός Άλμπερτ Πάρσονς. 


V. 

Το νέο ξέσπασμα προλεταριακής βίας ήρθε μετά τη νέα οικονομική 
κρίση του 1877, τότε που οι Νενν ΥογΕ Τιπτιθϊ έγραφαν: «άρχισαν ήδη να 
ακούγονται οι κραυγές των ετοιμοθάνατων παιδιών... Αν κρίνουμε από 
το παρελθόν, σε λίγο θα πεθαίνουν στην πόλη 1.000 βρέφη κάθε εβδο¬ 
μάδα». Μέσα σε μια εβδομάδα στη Βαλτιμόρη πέθαναν 139 μωρά, από τα 
λύματα που διοχετευόταν στους δρόμους. 

Στο πεδίο του ταξικού πολέμου, οι εργάτες του σιδηροδρομικού 
σταθμού της εταιρείας Β^Ιτίιποεβ & Οήίο στη Δυτική Βιρτζίνια εξεγέρ- 
θηκαν ενάντια στις περικοπές των μισθών τους. Όταν ένας απεργός δο¬ 
κίμασε να εκτροχιάσει ένα τρένο, αντάλλαξε πυροβολισμούς με τους 
πολιτοφύλακες και τραυματίστηκε θανάσιμα. Παρ’ όλα αυτά, οι απεργοί 


I Παρά τη ρεφορμιστική τους πολιτική οι “Ιππότες” είχαν πολλά ριζοσπαστικά χαρακτη¬ 
ριστικά. Ένα από τα θετικά τους στοιχεία υπήρξε ο αντιρατσιστικός τους χαρακτήρας 
και η ενεργή παρουσία και συμμετοχή των γυναικών. Το 1886 υπήρξαν 50 χιλιάδες γυ¬ 
ναίκες μέλη των “Ιπποτών” και συγκροτούσαν 192 συνελεύσεις γυναικών. Τότε ξεκίνησε 
και ένα ριζοσπαστικό φεμινιστικό κίνημα που ξεπέρασε τόσο τον αστικό φεμινισμό 
(που ζητούσε ισότητα στη σκλαβιά), όσο και τον υστερικό σεξιστικό φεμινισμό (που 
τα έβαζε ακόμα και με τα φυσικά φαινόμενα όπως η εγκυμοσύνη). Ο επαναστατικός 
φεμινισμός κατανόησε ότι η λεγάμενη Πατριαρχεία δεν είναι μια απλή μάχη φύλων και 
ένας μανιχαϊστικός αγώνας του γυναικείου φωτός εναντίον του ανδρικού ερέβους, αλλά 
ένα ταξικό σύστημα εκμετάλλευσης, με θύματα άνδρες, γυναίκες και παιδιά (και ζώα 
φυσικά...) 

κατάφεραν να εμποδίσουν την κίνηση εκατοντάδων τρένων, ενώ στη 
Βαλτιμόρη υποστηρικτές της απεργίας λεηλάτησαν την αποθήκη οπλι¬ 
σμού της Εθνοφρουράς και συγκρούστηκαν με τον στρατό: 

«Το πλήθος πετούσε πέτρες και οι στρατιώτες απάντησαν ανοίγοντας 
πυρ. Οι δρόμοι μετατράπηκαν σε πεδίο αιματηρής μάχης που μεταφε¬ 
ρόταν από περιοχή σε περιοχή. Στο τέλος της βραδιάς, δέκα άνδρες 
και παιδία είχαν σκοτωθεί και πολλοί άλλοι είχαν τραυματιστεί σοβαρά, 
ανάμεσά τους κι ένας πολιτοφύλακας. Οι μισοί από τους 120 πολιτοφύ¬ 
λακες εγκατέλειψαν τη μάχη και οι υπόλοιποι κινήθηκαν προς το αμαξο¬ 
στάσιο, όπου 200 απεργοί διέλυσαν τη μηχανή μιας επιβατικής αμαξο¬ 
στοιχίας, ξήλωσαν τις ράγες και επιτέθηκαν ξανά στους πολιτοφύλακες 
[...] Σύντομα, τρία επιβατικά βαγόνια, η πλατφόρμα του σταθμού και η 
ατμομηχανή τυλίχθηκαν στις φλόγες». 

Οι απεργοί προκάλεσαν ζημιές εκατομμυρίων δολαρίων, εκτροχία- 
σαν τρένα και ισοπέδωσαν συνεργεία επισκευών. Η εργατική εξέγερση 
εξαπλώθηκε και σε δεκάδες ακόμα πόλεις. Η μεγαλύτερη εξέγερση ξέ¬ 
σπασε στο Πίτσμπουργκ, όπου ακόμα και οι εθνοφύλακες αρνήθηκαν 
να πάρουν μέρος στην καταστολή της. Τελικά κλήθηκαν εθνοφύλακες 
από τη Φιλαδέλφεια, καθώς και ο Ομοσπονδιακός Στρατός. Οταν οι 
εργάτες “υποδέχτηκαν” τους εθνοφύλακες με πέτρες, αυτοί απάντησαν 
με σφαίρες σκοτώνοντας 10 απεργούς. Ολόκληρη η πόλη εξεγέρθηκε, 
κυνήγησε τους πολιτοφύλακες, οι όποιοι κατέφυγαν σε ένα αμαξοστά¬ 
σιο. Οι εξεγερμένοι προσπάθησαν να τους κάψουν ζωντανούς και οι 
εθνοφύλακες εγκατέλειψαν το φλέγόμενο αμαξοστάσιο για να σωθούν. 
Η ανταλλαγή πυροβολισμών και οι εμπρησμοί συνεχίστηκαν. 79 κτήρια 
πυρπολήθηκαν, ενώ εκατοντάδες βαγόνια μεταφοράς εμπορευμάτων 
έγιναν στάχτη. Το εξαγριωμένο πλήθος λεηλατούσε τα καταστήματα, 
ψάχνοντας για όπλα και τρόφιμα. Τελικά οι εξεγερμένοι εκδικήθηκαν το 
θάνατο δεκάδων εργατών, γυναικών και παιδιών, σκοτώνοντας αρκετούς 
εθνοφρουρούς. 

Οι ταραχές εξαπλώθηκαν και στο Σικάγο. Οταν οι απεργοί δέχθη¬ 
καν την επίθεση των μπάτσων, απάντησαν με πέτρες. Το ίδιο βράδυ, 
μετά από συγκρούσεις σιδηροδρομικών, που είχαν στο πλευρό τους 
συμμορίες νεαρών ιρλανδικής καταγωγής, με μπάτσους, σκοτώθηκαν 3 
εξεγερμένοι (ένας εργάτης και δύο παιδιά). Την επόμενη οι εξεγερμέ- 
νοι έκοψαν τα τηλεγραφικά σύρματα και λιθοβολούσαν λεωφορεία με 
απεργοσπάστες. Στην οδό Χάλστεντ, βοημοί ξυλεργάτες ενώθηκαν με 
Ιρλανδούς της “Αδελφότητας Φένιαν” (πρόδρομο του Ι.Κ.Α.) και επιτέ- 

θηκαν στους μπάτσους. Ακόμα και η έφιππη αστυνομία αδυνατούσε να 
καταστείλει την οργή τους. Ήταν η ΒΑΣΙΛΕΙΑ ΤΟΥ ΤΡΟΜΟΥ, σύμφωνα 
με τους Οιίεϊ^ο Τίητιβϊ... 

Οι μπάτσοι επιτέθηκαν και σε γερμανούς επιπλοποιούς που έκαναν 
συνέλευση στο Φέρβερτς Χωλ. Οι εργάτες απώθησαν τους μπάτσους, 
πετώντας καρέκλες.Ένας 28χρονος γερμανός σκοτώθηκε, ενώ οι νεκροί 
βοημοί και Ιρλανδοί έφτασαν τους 30 (μεταξύ τους και παιδιά). 

Οι επιχειρηματίες, οι όποιοι ζήτησαν 5.000 εθνοφύλακες για να κατα¬ 
σταλούν οι “ρακένδυτοι αλήτες της Κομμούνας”, υπολόγιζαν τις απώ- 
λειές τους σε δολάρια: «Έξι εκατομμύρια δολάρια στις μεταφορές και 
τη βιομηχανία, χωρίς να υπολογίζεται το κόστος των κατεστραμμένων 
περιουσιών και τα επιπλέον έξοδα για τους βοηθούς αστυνομικούς». 

Στις πόλεις Λέμπανον και Αλτούνα, λόχοι της εθνοφυλακής ενώθηκαν 
με τους εξεγερμένους, ενώ στο Ρήντιγκ οι απεργοί ξήλωναν τις ράγες, 
εκτροχίαζαν τρένα, πυρπολούσαν βαγόνια και κατέστρεψαν μία σιδη¬ 
ροδρομική γέφυρα. Στις συγκρούσεις σλοτώθηκαν έξι απεργοί κι ένας 
μπάτσος, ενώ το 16ο σύνταγμα εθελοντών της Μορστάουν και μερικοί 
πολιτοφύλακες μοίρασαν τα όπλα τους στους εξεγερμένους. Και στο 
Ρήντικ χρειάστηκε η επέμβαση ομοσπονδιακών στρατευμάτων για να 
αποκατασταθεί η τάξη. 

Αυτή η γενικευμένη προλεταριακή εξέγερση κράτησε μέχρι τα τέλη 
του Ιούλη, αλλά παρά την ήττα της (στο “στρατιωτικό” επίπεδο) άφησε 
μία τεράστια παρακαταθήκη: οι γραμμές των εργατικών και επαναστατι¬ 
κών οργανώσεων, καθώς και της ένοπλης “Λερ και Βερ Φεραίν”, πύκνω¬ 
σαν θεαματικά, ενώ η ταξική αλληλεγγύη κέρδισε έδαφος εναντίον των 
φυλετικών προκαταλήψεων, καθώς ενεργή συμμετοχή στις ταραχές εί¬ 
χαν και μαύροι και οι Ινδιάνοι εργάτες. Εκείνη τη χρονιά ιδρύθηκε και το 
Σοσιαλιστικό Εργατικό Κόμμα, που διασπάστηκε σύντομα ανάμεσα στη 
ρεφορμιστική πτέρυγα (που προέκρινε τη συμμετοχή των εργατών στις 
εκλογικές διαδικασίες και τη διάλυση των ένοπλών εργατικών οργανώ¬ 
σεων) και στην επαναστατική πτέρυγα. Μέσα από την εξτρεμιστική πτέ¬ 
ρυγα των σοσιαλιστών γεννήθηκε και το αναρχικό κίνημα των Πάρσονς, 
Σπάις κ.λ.π. 

Ταυτόχρονα, ομάδες οπλισμένων προλετάριων εξασκούνταν στη χρή¬ 
ση όπλων μέσα στα δάση, αφού σκόπευαν να αντιμετωπίσουν τους μπά¬ 
τσους και το στρατό με πιστόλια και βόμβες. Οι εργάτες αυτοί ετοιμαζό¬ 
ταν «...για τις επερχόμενες τελικές μάχες με τον καπιταλισμό». 

VI. 

Το εργατικό κίνημα των ΗΠΑ ενδυναμώθηκε εντυπωσιακά όταν κα- 
τέφθασε πλήθος γερμανών αναρχικών, κομμουνιστών και άλλων ριζο¬ 
σπαστών, που εκδιώχθηκαν από την πατρίδα τους μετά το αντισοσιαλι- 
στικό διάταγμα του Βίσμαρκ το 1878. Μαζί με ηγέτες του σοσιαλιστικού 
κινήματος, σαν τον Γκροτκάου και τον Σουάμπ, έφτασε το 1882 και ο 
γνωστός “πυρπολητής ψυχών” και απόστολος του προλεταριακού τερ- 
ρορισμού Γιόχαν Μοστ. 

Ο Γιόχαν Μοστ από παιδί 18 χρονών ζούσε σαν περιπλανώμενος στην 
Ελβετία, όπου εντάχθηκε στους σοσιαλιστικούς κύκλους της Ζυρίχης. 
Εκλαϊκευτής του μαρξισμού, αλλά και οπαδός της “προπαγάνδας με την 
πράξη” των Μπακούνιν - Νετσάγιεφ, ο Μοστ εκλέχθηκε δύο φορές βου¬ 
λευτής του γερμανικού σοσιαλιστικού κόμματος, φυλακίστηκε μετά το 
διάταγμα του Βίσμαρκ και αυτοεξορίστηκε στο Λονδίνο. Εκεί εξέδιδε 
την αντιεξουσιαστική εφημερίδα ΡτθίΓιείτ και φυλακίστηκε εκ νέου όταν 
έγραψε ένα ενθουσιώδες άρθρο για τη δολοφονία του τσάρου από τους 
ρώσους μηδενιστές και προέτρεπε κι άλλους «να κάνουν το ίδιο στους 
απανταχού εξουσιαστές». Μετά από 16 μήνες καταναγκαστικών έργων, 
ο Μοστ έφτασε στο Σικάγο, όπου τον υποδέχθηκαν 6.000 άτομα και 
άκουσαν τον εμπρηστικό του λόγο εναντίον των καπιταλιστών: 

«Μιλώντας αγγλικά με βαριά γερμανική προφορά και με ύφος ηθοποι¬ 
ού, ο Μοστ προκάλεσε τα βροντερά χειροκροτήματα του τεράστιου 
ακροατηρίου των μεταναστών, που τον βρήκαν συγκλονιστικό, διασκε- 
δαστικό και γοητευτικό ταυτόχρονα. Πολλοί μετανάστες εργάτες, που 
άκουσαν την ομιλία του, ενθουσιάστηκαν από τις οξύτατες επιθέσεις 
του εναντίον των πλουσίων και των ισχυρών και σαγηνεύτηκαν από τα 
όσα είπε για το στήσιμο οδοφραγμάτων και την ανατίναξη αστυνομικών 
τμημάτων με δυναμίτη. Περιφρονητικός στο έσχατο σημείο απέναντι 
στις εκλογικές διαδικασίες και τις νομοθετικές μεταρρυθμίσεις, επέμενε 
στην άμεση δράση και την επαναστατική βία». 

Λίγο μετά ο Μοστ εξέδωσε ένα βιβλίο σχετικά με τη χρήση δυναμί¬ 
τη και εκρηκτικών υλών (“Η επιστήμη του επαναστατικού πολέμου”). 
Ριζοσπάστες σοσιαλιστές που προσχώρησαν στον αναρχισμό (οι οποί¬ 
οι δήλωναν “σοσιαλιστές της αναρχικής τάσης”) ίδρυσαν στα 1883 τη 
Διεθνή'Ενωση Εργαζομένων, με καθαρά αντιρεφορμιστικό και επαναστα¬ 
τικό προσανατολισμό. Το σχίσμα της Διεθνούς στην Ευρώπη ελάχιστα 
επηρέασε τους αμερικάνους διεθνιστές, αφού οι αμερικάνοι αναρχικοί 
και ριζοσπάστες είχαν δεχθεί τόσο την επιρροή της μαρξιστικής φιλο- 

σοφίας (της επανάστασης ως πλατιάς και ανοιχτής κοινωνικής δράσης), 
όσο και της αναρχικής “πρακτικής προπαγάνδας” (και της μπλανκιστικής 
συνωμοτικότητας φυσικά) 2 . Από την άλλη, η επιρροή του Γιόχαν Μοστ 
υπήρξε καταλυτική: ο πρώην αντιρατσιστής Ρεπουπλικάνος και μέλος 
των “Ιπποτών της Εργασίας”, Άλμπερτ Πάρσονς, έγραψε στην εφημε¬ 
ρίδα “Συναγερμός” το 1885: «Δυναμίτης! Απ’ όλα τα υλικά αυτό είναι το 
καλύτερο!». 

Ταυτόχρονα η ριζοσπαστικοποίηση του προλεταριάτου (που πλέον 
είχε συσσωρεύσει μπόλικη εμπειρία αγώνων και καταστολής) ολοένα και 
μεγάλωνε. Το προλεταριάτο εμφάνιζε “κομμουνιστική διάθεση”, όπως 
έγραφε ο Τζόζεφ Μέντιλ στη (ΖΙιίθ3§ο Τπόυηθ και συμπλήρωνε: «Κάθε 
απεργία μοιάζει με έναν ιδιότυπο εμφύλιο πόλεμο». Η γερμανόφωνη 
αναρχική εφημερίδα ϋίθ ΑΓδβίίθΓ Ζθίίυη§ έγραφε στις 8 Απρίλη του 
1885: «Εδώ υπάρχει κάτι που αξίζει να ακουστεί. Μια ομάδα απεργών 
στο Κουίνσι, χθες, πυροβόλησε εναντίον των αφεντικών και όχι εναντίον 
των απεργοσπαστών. Αυτό συνίσταται θερμά ως παράδειγμα προς μίμη¬ 
ση. Στις αρχές του 1885 όταν η εταιρεία Τθχ 35 & Ρ^είίιε Κ.3ίΙΐΌ3ά απέλυσε 
έναν ηγέτη των “Ιπποτών της Εργασίας”, ξέσπασε απεργία που εξαπλώ¬ 
θηκε στις νοτιοδυτικές πολιτείες. Εννιά μπάτσοι που στάλθηκαν από τη 
Ν. Ορλεάνη στο Τέξας παραιτήθηκαν σε ένδειξη συμπαράστασης στους 
απεργούς και φυλακίστηκαν στο Γκάλβστον για ένα τρίμηνο. Κύρια μέ¬ 
θοδος της απεργίας ήταν το σαμποτάζ: στο Άτσισον του Κάνσας, 35- 
40 κουκουλοφόροι κατέστρεψαν 12 ατμομηχανές ενός αμαξοστασίου, 
αφού έκλεισαν τους φύλακες στην αποθήκη καυσίμων. Τον Απρίλιο, 
όταν στο Σεντ Λούις οι μπάτσοι σκότωσαν εφτά εργάτες, οι απεργοί 
απάντησαν με τον εμπρησμό του υπόστεγου των φορτηγών τρένων της 
εταιρείας ΕουίενίΙΙε & Ν3$ΗνίΙΙβ. 

Στην πόλη Θιμποντό, στη Λουιζιάνα, μαύροι απεργοί συγκρούστηκαν 
με μπάτσους. Δύο μαύροι ηγέτες των “Ιπποτών”, τα αδέρφια Χένρι και 


2 Η Διεθνής Ένωση Εργαζομένων εξέδιδε βιβλία της Λούσι και του Αλμπέρτ Πάρσονς, 
των Μαρξ και Έγκελς, του Μπακούνιν και του Μοστ. Ο αναρχικός Σπάις δήλωνε ότι 
παρέμενε περισσότερο οπαδός του Μαρξ παρά του Μπακούνιν.Ένα ακόμα δείγμα της 
πολύπλευρης επιρροής στη Διεθνή ήταν και η θεατρική παράσταση “Νιχιλιστές”, στην 
οποία έπαιξαν και δύο μικρούς ρόλους οι Σπάις και Νίμπι.Όπως σχολιάζει και ο Γκριν: 
«Οι αναρχικοί του Σικάγου χρησιμοποιούσαν τα δόγματά του Μαρξ ως εργαλεία για να 
ερμηνεύσουν τα τεκταινόμενα, αλλά διάνθιζαν επίσης τις ομιλίες τους και τα φυλλάδιά 
τους με τραγούδια και συνθήματα από τη γαλλική επανάσταση και τη Διακήρυξη των 
Δικαιωμάτων του Ανθρώπου, από τα γραπτά του Προυντόν που πίστευε πως η ιδιοκτη¬ 
σία είναι κλοπή κι από τις αναρχικές διακηρύξεις του Μιχαήλ Μπακούνιν και του Γιόχαν 
Μοστ» 

Τζόρτζ Κοξ φυλακίστηκαν και λίγες μέρες αργότερα “εξαφανίστηκαν” 
από τα κελιά τους. Στις 22 Νοεμβρίου οι απεργοί αντάλλαξαν πυρά με 
τους μπάτσους. 30 μαύροι εργάτες σκοτώθηκαν, ενώ δυστυχώς μόλις 
δύο αστυνομικοί τραυματίστηκαν. 

Στα 1885 ο βιομήχανος Μακ Κόρμικ αποφάσισε να περικόψει τους μι¬ 
σθούς και μίσθωσε τους γνωστούς ιδιωτικούς μπάτσους Πίνκερτον για 
την προστασία των απεργοσπαστών. Η μίσθωση των Πίνκερτον εξαγρί¬ 
ωσε τους Ιρλανδούς κατοίκους του Μπρίτζπορτ, που δεν μπορούσαν να 
ξεχάσουν το ρόλο τους στην καταστολή των Μόλις. Στις βίαιες ταραχές 
που ακολούθησαν οι Πίνκερτον τραυμάτισαν αρκετούς Ιρλανδούς ερ¬ 
γάτες, αλλά και περαστικούς, αναγκάζοντας τους κρατικούς μπάτσους 
να συλλάβουν 4 ιδιωτικούς μπάτσους. Στις 28 Απριλίου οι συμπλοκές 
συνεχίστηκαν, οι εξεγερμένοι απώθησαν τους Πίνκερτον και επιτέθη¬ 
καν με ρόπαλα στο λεωφορείο που μετέφερε απεργοσπάστες. Ιρλανδοί 
μεταλλεργάτες πυρπόλησαν το όχημα και απαλλοτρίωσαν ένα κιβώτιο 
με τουφέκια. Ανάμεσα στους εξεγερμένους υπήρχαν και μέλη του πα¬ 
λιού Τάγματος των Χεμπέρνιαν, αλλά και της ριζοσπαστικής οργάνωσης 
Λαντ Λιγκ και της μυστικής εθνικοαπελευθερωτικής Κλαν-Να-Γκέιλ, που 
τοποθετούσε βόμβες σε κρατικά και κυβερνητικά κτήρια στο Λονδίνο. 
Όλες αυτές οι οργανώσεις, όπως και οι Μόλις παλιότερα, είχαν αποκη¬ 
ρυχτεί από την Καθολική Εκκλησία ως κομμουνιστικές. Τελικά μετά τις 
βίαιες ταραχές ο Μακ Κόρμικ υποχώρησε και ανακάλεσε τις περικοπές 
μισθών. 

Στις 4 Μαΐου 1885, απεργοί λατόμοι λιθοβόλησαν τους εθνοφρουρούς 
που προστάτευαν απεργοσπάστες. Οι εθνοφρουροί απάντησαν με 
σφαίρες σκοτώνοντάς δύο εργάτες. Αυτόπτης μάρτυρας των συμπλο¬ 
κών υπήρξε και ο Πάρσονς. Λίγες μέρες αργότερα αναρχικοί συγκε¬ 
ντρώθηκαν στο Σικάγο για να δημιουργήσουν μια ένοπλη ομάδα για την 
υπεράσπιση των εργατών κι ένα “σχολείο χημείας” για την κατασκευή 
και χρήση εκρηκτικών υλών. Η Λούσι Πάρσονς, γυναίκα του Άλμπερτ, 
έκανε κάλεσμα για την εξολόθρευσή των πλουσίων: «Ας ισοπεδώσουμε 
τις λεωφόρους που ζουν οι πλούσιοι, όπως ο Σέρινταν ισοπέδωσε την 
όμορφη κοιλάδα της Σεντανόα» 3 . 

Τον Ιούλιο του 1885 ξέσπασε απεργία των οδηγών λεωφορείων. 
Αρχηγός της αστυνομίας στο Σικάγο ήταν ο Τζον Μπόνφιλντ, που έτρε¬ 
φε άσβεστο μίσος για τους εργάτες, καθώς οχτώ χρόνια πριν μια ομάδα 


3 Η Λούσι Πάρσονς, δεκαετίες μετά, συμμετείχε ενεργά και στους ννοάάΠθδ 

απεργών τον αφόπλισε και τον ξυλοκόπησε άγρια. Οι απεργοί έστησαν 
οδοφράγματα, αλλά ο Μπόνφιλντ ήταν αποφασισμένος. Η καταστολή 
ήταν σκληρή και με μπροστάρη τον ίδιο τον Μπονφίλντ συνελήφθησαν 
και ξυλοκοπήθηκαν 150 απεργοί, μεταξύ των οποίων και ορισμένοι οικο¬ 
δόμοι που έριχναν φτυαριές με σκατά στους μπάτσους. 


VII. 

Το 1886 σημαδεύθηκε από τις μεγάλες απεργίες για το οχτάωρο, στις 
οποίες συμμετείχαν ενεργά και οι αναρχικοί, παρά τις διαφωνίες τους. 
Οι προλετάριοι σε πολλές περιπτώσεις ξεπέρασαν τους μετριοπαθείς 
ηγέτες τους, όπως στην περίπτωση της απεργίας στο σιδηροδρομικό 
δίκτυο του Γκουλντ, στο Ανατολικό Σεντ Λούις. Παρά τις παραινέσεις 
του Μεγάλου Τέκτονα Πάουντερλι 4 κι άλλων ηγετών των “Ιπποτών της 
Εργασίας”, τα μέλη των “Ιπποτών” καθήλωσαν τις ατμομηχανές, ξυλο- 
κόπησαν απεργοσπάστες και συγκρουστήκαν με ένοπλες ομάδες του 
βαρόνου Γκούλντ: 

«Σε ορισμένα μέρη η σύγκρουση έμοιαζε με κοινωνικό πόλεμο, καθώς 
στελέχη των Ιπποτών της Εργασίας έδειξαν μια υπέρμετρη σκληρότητα 
κατά των εργοδοτών τους». 

Στις 9 Απριλίου, όμως, ιδιωτικοί και κρατικοί μπάτσοι σκότωσαν 7 
απεργούς, με αποτέλεσμα να γενικευθεί η εξέγερση με εμπρησμούς 
αμαξοστασίων κι άλλων περιουσιακών στοιχείων του Γκουλντ. Για την 
καταστολή της εξέγερσης κινητοποιήθηκαν 17 λόχοι της Εθνοφρουράς. 

Το Μάιο του 1886 ξέσπασε νέα απεργία στο εργοστάσιο του Μακ 
Κόρμικ. Στις 3 Μαΐου, την ώρα που ο αναρχικός Όγκαστ Σπάις μιλούσε 
στο πλήθος των απεργών, οι εργάτες επιτέθηκαν στους απεργοσπάστες 
με πέτρες, τούβλα και καδρόνια. Η Τπόυηθ έγραφε: 

«Ντοπαρισμένο από τους εμπρηστικούς φιλιππικούς μιας γκρούπας 
λυσσασμένων αναρχικών, ένα πλήθος 10.000 ανθρώπων, οι περισσότε¬ 
ροι μεθυσμένοι, επιτέθηκαν χθες το απόγευμα στους υπαλλήλους της 
επιχείρησης Μακ Κόρμικ, καθώς αυτοί έφευγαν από το χώρο δουλειάς 
τους». 

Από τις άγριες συμπλοκές που ακολούθησαν σκοτώθηκαν 4 απεργοί 
από τους μπάτσους. Στις 4 Μαΐου οι αναρχικοί κάλεσαν σε συγκέντρωση 

4 Ο Πάουντερλι ήταν καθολικός και μετριοπαθής σοσιαλιστής 

στο Χεϊμάρκετ. Όταν μια βόμβα δυναμίτη εξερράγη εναντίον των μπά- 
τσων, ακολούθησε ανταλλαγή πυρών, με αποτέλεσμα 7 νεκρούς και 67 
τραυματίες μπάτσους, ενώ ο αριθμός των νεκρών αναρχικών και εργατών 
δεν εξακριβώθηκε ποτέ.Ένα τεράστιο κύμα καταστολής απλώθηκε στο 
Σικάγο, ενώ ακόμα και οι “Ιππότες της Εργασίας” διαχώρισαν τη θέση 
τους, χαρακτηρίζοντας τους αναρχικούς ως δειλούς φονιάδες, παρότι 
ο Πάρσονς ήταν ιδρυτικό τους μέλος. Για την υπόθεση καταδικάστηκαν 
σε θάνατο οι αναρχικοί και ριζοσπάστες σοσιαλιστές Πάρσονς, Σπάις, 
Λινγκ, Φίλντεν, Σουάμπ, Φίσερ και'Ενγκελ. Παρά το διεθνές κίνημα αλ¬ 
ληλεγγύης, στο οποίο συμμετείχαν ενεργά άνθρωποι όπως ο Όσκαρ 
Ουάιλντ, ο Τζωρτζ Μπέρναρ Σω, ο Γουίλιαμ Μόρις, ο Πιότρ Κροπότκιν, 
ο ΦρίντριχΈνγκελς, η Ελεονόρα Μαρξ (κόρη του Κάρολου Μαρξ) και ο 
Βίλχεμ Λίμπνεχτ (οι δύο τελευταίοι επισκέφτηκαν κιόλας τους αναρχι¬ 
κούς στη φυλακή), στις 10 Νοεμβρίου του 1887 οι Φίσερ,Ένγκελ, Σπάις 
και Πάρσονς κρεμάστηκαν, ενώ ο Λίνγκ πρόλαβε να αυτοκτονήσει 
πριν τον κρεμάσουν, δαγκώνοντας ένα καψούλι δυναμίτη. Λίγες μέρες 
πριν, σε έρευνα στο κελί του, οι μπάτσοι ανακάλυψαν 4 βόμβες! Ο σε¬ 
ρίφης Μάτσον δήλωσε τότε στους δημοσιογράφους: «Ελεήμονα Θεέ! 
Βρεθήκαμε στο χείλος ενός ηφαιστείου!» 

Παρά τη γενική εντύπωση πως τα γεγονότα στο Χεϊμάρκετ προκάλε- 
σαν ύφεση του ριζοσπαστικού κινήματος, η αλήθεια είναι πως μετά το 
πρώτο μούδιασμα το εργατικό κίνημα συνέχισε με τους ίδιους (ή ακόμα 
και αυξημένους) ρυθμούς τις απεργίες και τις βίαιες συγκρούσεις. 


VIII. 

Μια κλασική μέθοδο που χρησιμοποιούσαν οι εργοδότες στα πλαίσια 
της πολιτικής του “διαιρεί και βασίλευε” ήταν η χρήση απεργοσπαστών, 
όχι μόνο από τις τάξεις των πιο εξαθλιωμένων, αλλά και καταδίκων που 
νοικιαζόταν στους καπιταλιστές σα σκλάβοι. Όταν η εταιρεία Τθηπθ5$6 
ΌοεΙ Μίηβ ΌοΓηρΕΠ/ προσπάθησε να σπάσει την απεργία των ανθρακω¬ 
ρύχων, χρησιμοποιώντας καταδίκους ως σκλάβους, οι εργάτες απάντη¬ 
σαν καταλλήλως: στις 31 Οκτώβρη του 1891 χίλιοι οπλισμένοι απεργοί 
κατέλαβαν τα ορυχεία και αφού απελευθέρωσαν τους πεντακοσίους κα¬ 
ταδίκους, έκαψαν τα παραπήγματα όπου κρατούνταν. 

Λίγους μήνες αργότερα, το 1892, ξέσπασαν απεργίες σε ολόκληρη 
σχεδόν τη χώρα. Στα ορυχεία χαλκού στο Κερ ντ’ Αλέν ξέσπασαν ένο¬ 
πλες συγκρούσεις μεταξύ απεργών και απεργοσπαστών, με 5 νεκρούς 

και 16 τραυματίες. Οι απεργοί αφόπλισαν τους ιδιωτικούς μπάτσους του 
ορυχείου και τους διέταξαν να εγκαταλείψουν τη χώρα. 

Στο Χόμστεντ της Πενσιλβανία ξεκίνησε απεργία στο χαλυβουργείο 
Κάρνεγκι, όταν ο διευθυντής Χένρι Κλέι Φρικ μείωσε τους μισθούς και 
αποφάσισε να διαλύσει το σωματείο των εργαζομένων: 

«Κατασκεύασε ένα φράχτη ύψους 3,5 μέτρων και μήκους 3 μιλιών 
γύρω από το χαλυβουργείο. Στην κορυφή του φράχτη τοποθετήθηκε 
συρματόπλεγμα, ενώ ανοιχθήκαν οπές για να περνούν οι κάνες των του- 
φεκιών. Όταν οι εργάτες αρνήθηκαν τη μείωση των ημερομισθίων τους, 
ο Φρικ τους απέλυσε όλους. Επίσης, προσέλαβε την εταιρεία ιδιωτικών 
αστυνομικών ΡίηΙ<θΓτοπ για να προστατέψει τους απεργοσπάστες». 

Μεσούσης της απεργίας, ο αναρχικός Αλ. Μπέρκμαν προσπάθησε να 
εκτελέσει τον Φρικ, δυστυχώς ανεπιτυχώς. Ήδη είχαν προηγηθεί ένο¬ 
πλες συγκρούσεις μεταξύ απεργών και Πίνκερτον με 10 νεκρούς. Οι 
απεργοί κατάφεραν να εκδιώξουν τους Πίνκερτον, αφού τους κράτησαν 
ομήρους για 24 ώρες. Η κοινωνική ειρήνη τελικά αποκαταστάθηκε με την 
πεντάμηνη στρατιωτική κατάληψη της πόλης! 

Τον Ιούνιο του 1894 ξέσπασε απεργία στην εταιρεία ΡυΙΙπΊδη ΡδΙϊεβ 
Ό&Π η οποία μετατράπηκε σε πανεθνική, μετά τη συμμετοχή της'Ενωσης 
Σιδηροδρομικών. Οι απεργοί ακινητοποιούσαν όλα τα τρένα, εκτροχία- 
ζαν βαγόνια, τοποθετούσαν εμπόδια στις ράγες. Περίπου 2.000 βαγόνια 
καταστράφηκαν ή πυρπολήθηκαν, με κόστος για τους καπιταλιστές 50- 
100 εκατομμύρια δολάρια. Στις 6 Ιουλίου οι απεργοί απάντησαν στην εί¬ 
σοδο ομοσπονδιακών στρατευμάτων στο Σικάγο με εμπρησμούς εκατο¬ 
ντάδων βαγονιών. Στις 7 Ιουλίου στρατιώτες και μπάτσοι συγκρούστηκαν 
με τους απεργούς: 

«Το να ισχυριστούμε ότι ο όχλος εξαγριώθηκε θα αποτελούσε ήπια 
έκφραση... Δόθηκε εντολή για έφοδο... Από την στιγμή εκείνη χρησι- 
μοποιηθήκαν μόνο ξιφολόγχες... Όσοι βρίσκονταν στην πρώτη γραμμή 
των απεργών, καμιά δεκαριά άτομα, τραυματίστηκαν από τις ξιφολόγχες. 
Ο όχλος ξήλωσε πέτρες από το λιθόστρωτο και επιτέθηκε με αποφασι¬ 
στικότητα. Δόθηκε εντολή στους αξιωματικούς να υπερασπιστούν τους 
εαυτούς τους και όπου το απαιτούσε η περίσταση πυροβολούσαν εξ 
επαφής [...]. Το έδαφος στο σημείο που έγινε η επίθεση έμοιαζε με πε¬ 
δίο μάχης. Όσοι είχαν χτυπηθεί από τις σφαίρες των πολιτοφυλάκων και 
των αστυνομικών ήταν πεσμένοι στο δρόμο σαν κούτσουρα». 

Η απεργία καταστάλθηκε με 34 νεκρούς και 700 συλληφθέντες, αλλά 
και με την προδοσία της “Αμερικάνικης Ομοσπονδίας Εργασίας” (ΑΡΕ). 
Μιας ΑΡΕ που συνέβαλλε όσο μπορούσε στη σταδιακή παρακμή του 
ριζοσπαστικού προλεταριακού κινήματος... 

20οδ Αιώνας: 
Απ' την Εξέγερση στην Ενσωμάτωση 


«Υπάρχει ένας άλλος κόσμος, αλλά είναι μέσα σ’ αυτόν εδώ» 

Πωλ Ελυάρ 


Τα περιστατικά προλεταριακής βίας με τις άγριες απεργίες, τις ταρα¬ 
χές, αλλά και νέες μεθόδους σαμποτάζ 1 και νεολουδισμού στους χώρους 


I Τον όρο σαμποτάζ εισήγαγε ο ΕιτιίΙ Ρου§βΐ, στο συνέδριο της Γενικής Ομοσπονδίας 
Εργατών, απ' την γαλλική έκφραση “ΐΓαναίΙ θΧθευίθ οοπίπίθ ά οουρ$ άθ 53δοΐ$” (“η 
δουλεία που γίνεται τσαπατσούλικα σαν με χτύπημα από σαμπό”). Ο Ο. ΡΙχηη ορί¬ 
ζει το σαμποτάζ ως “εσκεμμένη απόσυρση της αποδοτικότητας του εργάτη”. Ο Ρτθά 
ΤΗοπιρδοη αποδίδει τον όρο “σαμποτέρ” σε απεργοσπάστες αγρότες που φορούσαν 
σαμπό. Όταν οι εργάτες επέστρεφαν στη δουλειά μιμούνταν την άγαρμπη δουλειά των 
σαμποτέρ. Μια προκήρυξη σκωτσέζων λιμενεργατών, έπειτα απ* την ήττα της απεργίας 
τους το 1889, αναφέρει: «τα αφεντικά αγαπάνε τους απεργοσπάστες, πάντα παινεύουν 
τη δουλειά τους και λένε πόσο ανώτερη είναι από τη δίκιά μας, τους πληρώνουν διπλά. 
Τώρα, ας γυρίσουμε στο λιμάνι αποφασισμένοι, αφού τέτοιους λιμενεργάτες θέλουν, 
εμείς θα κάνουμε τα ίδια. Θα αφήσουμε τα βαρέλια το κρασί να πέφτουν στη θάλασσα, 
όπως έκαναν οι απεργοσπάστες. Θα κάνουμε τη δουλεία το ίδιο αργά, το ίδιο άτσαλα, 
το ίδιο καταστροφικά με τους απεργοσπάστες. Και θα δούμε τότε πόσο θα αντέξουν 
τέτοια δουλειά τα αφεντικά μας». Ο ]οθ ΗΐΙΙ, μέλος των ΐνννν, έλεγε: «Ο καλύτερος 
τρόπος να απεργήσει κανείς είναι πάνω στη δουλειά. Πρώτα παρουσιάστε τα αιτήματά 
σας στο αφεντικό. Αν αρνηθεί, μην αποχωρήσετε και δώσετε έτσι την ευκαιρία στους 

εργασίας δε σταμάτησαν με το πέρας του 19ου αιώνα. Μπορεί σταδιακά 
να έφθιναν, αλλά ως το Δεύτερο Παγκόσμιο πόλεμο ήταν αρκετά συ¬ 
χνά. Η παρακμή ήταν αναπόφευκτη. Απ’ τη μια η πολιτική της ΑΡΕ, με 
την προώθηση της αυστηρά συντεχνιακής λογικής, που ακόμα κι όταν 
έπαιρνε βίαιες μορφές (με βόμβες, εκβιασμούς, ξυλοδαρμούς εργοδο¬ 
τών και απεργοσπαστών, ακόμα και εκτελέσεις) δεν ξεπέρασε ποτέ τη 
λογική της ενσωμάτωσης. Η ΑΡΕ ήταν μια οργάνωση λευκών ειδικευ¬ 
μένων ανδρών, λειτουργώντας διασπαστικά τόσο στο “εσωτερικό” του 
προλεταριάτου (διαχωρισμός εργατικής ελίτ ειδικευμένων και ανειδίκευ¬ 
της πλέμπας), όσο και προς τα “έξω”, με τα κινήματα των μαύρων, των 
ινδιάνων και των γυναικών: «Τα συνδικάτα τεχνιτών ενίσχυαν ένα παλιό 
και άχρηστο μοντέλο πολιτικής που βασιζόταν στο σεβασμό των δια¬ 
κρίσεων μέσα στην εργασία και στην ίδια την εργασία ως θετική πηγή 
ταξικής ταυτότητας. Ως ξεπερασμένη μορφή, τα συνδικάτα αυτά ήταν 
κατά συνέπεια αντιδραστικά. Όχι μόνο δεν ήταν ικανά να πολεμήσουν 
το κεφάλαιο στο νέο του έδαφος, αλλά ενίσχυαν τις ταυτότητες, τις 
τεχνικές ικανότητες, τους διαχωρισμούς και τους θεσμούς της δουλειάς 
που ήταν απαραίτητη για την αποτελεσματική εκμετάλλευση των εργα¬ 
τών και αποτελούσαν άρα εργαλεία του καπιταλισμού». 

Απ’ την άλλη, ήταν η δυναμική εμφάνιση του αμερικάνικου ιμπεριαλι¬ 
σμού που άλλαξε άρδην τα χαρακτηριστικά της αμερικάνικης εργατικής 
τάξης, ενισχύοντας ακόμα περισσότερο τις ήδη υπαρκτές τάσεις του 
συντηρητισμού, του εθνικισμού και του ρατσισμού εις βάρος των επανα¬ 
στατικών και διεθνιστικών τάσεων. Οι ΗΠΑ φτάνουν στο ιμπεριαλιστικό 
στάδιο, αναζητώντας νέες αγορές για να διαθέσουν τα εμπορεύματα της 
νέας αμερικάνικης οικονομίας. Εκτός απ’ την επέκταση των αγορών και 
τις νέες επενδύσεις, αναζητούν και φθηνές πρώτες ύλες για την παραπέ¬ 
ρα βιομηχανική τους ανάπτυξη. Το κεφάλαιο, χέρι-χέρι με την εκκλησία 2 
ρίχνει το σύνθημα “πόλεμος ίσον ευημερία” και με αφορμή τα “ανθρώ¬ 
πινα δικαιώματα” ξεκινούν οι γνωστές ως σήμερα “ανθρωπιστικές επεμ- 


απεργοσπάστες να πάρουν τη θέση σας. Όχι, απλώς πηγαίνετε πίσω στη δουλειά σα να 
μην τρέχει τίποτα και δοκιμάστε αυτή τη νέα μέθοδο πολέμου». 

2 Ο μεγάλος γερμανός συγγραφέας Γκαίτε σατίριζε την αδηφαγία της “υπερκόσμιας” και 
“πνευματικής” εκκλησίας με το στόμα του Μεφιστοφελή στον “Φάουστ”: 

«Η εκκλησία έχει καλό στομάχι, 
έχαψε ακέραια τη μια κι άλλη χώρα 
και δεν βαρυστομάχιασε ως την ώρα. 

Βλογημένες μου, μόνο η εκκλησία 
Αδικο βίο χωνεύει μ’ ευκολία.» 

βάσεις”.Έτσι, το 1898 ξεσπά πόλεμος με την Ισπανία, για τη διεκδίκηση 
της Κούβας. Ως το 1917 οι ΗΠΑ έκαναν σειρά επεμβάσεων στην Κούβα, 
στο Πουέρτο Ρίκο, στις Φιλιππίνες, στη Χαβάη, στο Γκουάμ, στη Σαμόα, 
στον Παναμά, στην Αϊτή, τη Νικαράγουα και τη Δομινικανή Δημοκρατία. 
Το 1915 ο Ντιμπουά σημείωνε σ’ ένα άρθρο του ότι σε μια ιμπεριαλιστική 
χώρα υπάρχει η δυνατότητα για την εργατική τάξη να μοιράζεται ένα 
μέρος απ’ τα πολεμικά λάφυρα: «Ο Ντιμπουά αντελήφθη την ευφυΐα 
του καπιταλισμού, ο οποίος ενώνει τον εκμεταλλευτή με τον εκμεταλ¬ 
λευόμενο δημιουργώντας μια δικλείδα ασφαλείας για τις εκρηκτικές τα¬ 
ξικές συγκρούσεις. Δεν είναι μόνο οι μεγαλέμποροι ή το αριστοκρατικό 
μονοπώλιο ή η εργοδοτική τάξη που εκμεταλλεύονται τον κόσμο: είναι 
το έθνος, ένα νέο δημοκρατικό έθνος που αποτελείται απ’ τη συνένωση 
του κεφαλαίου με τους εργάτες». 

Σίγουρα η υποτιθέμενη συνένωση του κεφαλαίου με τους εργάτες 
είναι εικονική, αλλά αναμφισβήτητα η εκμεταλλευόμενη τάξη γίνεται 
ταυτόχρονα και εκμεταλλεύτρια, σε ένα φαινομενικά υπερταξικό επί¬ 
πεδο: το εθνικό 3 . “Η γεύση της Αυτοκρατορίας βρίσκεται στο στόμα 
του λαού, όπως η γεύση του αίματος βρίσκεται στη ζούγκλα”, έγραφε 
η νν&5ήίη§τοη Ρο$τ στις παραμονές του ισπανο-αμερικανικού πολέμου 
το 1898 (ας μην ξεχνάμε ότι είχε ήδη προηγηθεί η προσάρτηση εδα¬ 
φών απ’ το Μεξικό). Η αντίδραση στον πόλεμο του 1898 υπήρξε μεγάλη, 
τόσο από ειρηνιστές, όσο κι από επαναστάτες όλων των αποχρώσεων. 
Σταδιακά όμως, όσο τμήματα της εργατικής τάξης επωφελούνταν απ’ 
το άνοιγμα των νέων αγορών και απολάμβαναν κομμάτι των πολεμικών 
λαφύρων, τόσο αντικαθιστούσε την ταξική οργή με την εθνική ενότητα 
των δολοφόνων. Τα επίσημα συνδικάτα στοιχηδόν με τους καπιταλιστές 
και τις κυβερνήσεις προώθησαν την επεκτατική πολιτική, φτάνοντας 
στο σημείο στη διάρκεια του Β’ Παγκοσμίου Πολέμου να αναστείλουν 
κάθε διεκδικητικό αγώνα (ακόμα και τότε όμως, εν μέσω του πολέμου, 
οι εργάτες παρέκαμψαν τις ηγεσίες τους και προχώρησαν σε απεργιακές 
κινητοποιήσεις). 


3 Ο Λένιν έγραφε: «Τίποτα δεν καθυστερεί τόσο την ανάπτυξη και τη στερέωση της προ¬ 
λεταριακής ταξικής αλληλεγγύης, όσο η εθνική αδικία [...] Να μη φερόμαστε ποτέ τυπι¬ 
κά απέναντι στο εθνικό ζήτημα, αλλά πάντοτε να παίρνουμε υπόψη μας την υποχρεωτι¬ 
κή διαφορά ανάμεσα στον προλετάριο του έθνους που καταπιέζεται (ή του μικρού) και 
στο προλεταριάτο του έθνους που καταπιέζει (ή του μεγάλου)». Στην πράξη φυσικά ο 
λενινιστικός υπερσυγκεντρωτισμός, με την δικτατορία της επαναστατικής ελίτ επί του 
προλεταριάτου, οδήγησε και στον εθνικό υπερσυγκεντρωτισμό, με τη δικτατορία του 
μεγαλορώσου χωροφύλακα επί των μικρότερων εθνών. 

II. 

Μέσα σ’ αυτές τις δύσκολες συνθήκες, το 1906 ιδρύθηκαν οι 
“Βιομηχανικοί Εργάτες του κόσμου” (ΐνννν, γνωστοί ως ννοόδΐίβϊ), μια 
συμμαχία αναρχικών, σοσιαλιστών και ριζοσπαστών εργατών, μειοψη- 
φικών μεν στο εργατικό κίνημα, αλλά με ειδικό βάρος. Η υποδοχή του 
επίσημου συνδικαλισμού προς τους ννοδδΙίθε δεν ήταν και η καλύτερη: 
μέλος της ΑΡΕ χαρακτήρισε το ιδρυτικό συνέδριο των ΐνννν ως τη με¬ 
γαλύτερη συνάθροιση φρικιών που βρέθηκε ποτέ σε συνέδριο, ενώ ο 
5&πιουεΙ Οοπηρετε (πρόεδρος της ΑΕΡ) το 1979 έγραφε: «...το κίνημα 
των ννοδδΙίθϊ δεν ήταν ποτέ παρά ένας ριζοσπαστικός μύκητας στο ερ¬ 
γατικό κίνημα. Αυτοί δε που δε μπορούσαν να χωρέσουν σε ένα κανονι¬ 
κό, ορθολογικό κίνημα». 

Οι ννοδδΙίθε προσπέρασαν το όπιο της ταξικής ειρήνης, φτάνοντας 
να αμφισβητούν την ίδια την ύπαρξη της μισθωτής εργασίας και του κα¬ 
πιταλισμού: «Αντί για το συντηρητικό σλόγκαν “τίμιος μισθός για τίμιο 
μεροκάματο”, πρέπει να γράψουμε στην παντιέρα μας το επαναστατικό 
σύνθημα “κατάργηση του συστήματος μισθών”». Η εργασία δεν θεω¬ 
ρούνταν ως καμάρι των προλετάριων, αλλά ως χώρος ανάπτυξης του 
ταξικού πολέμου ενώ οι ίδιοι ήταν ένα ταξικό κίνημα που λειτουργούσε 
μέσα και ενάντια στο πεδίο της εργασίας. Ήρθανε σε άμεση ρήξη με τα 
επίσημα συνδικάτα, αρνούμενοι να δουλέψουν μέσα στην ΑΕΡ, ενώ στην 
ακμή της δράσης τους είχαν 100.000 μέλη. Οι εργοδότες φοβήθηκαν 
προς στιγμήν μήπως οι ΐνννν καλύψουν τα κενά της ΑΕΡ. Ο Κ^ΙρΗ ΕεϊΙθ/ 
έλεγε πως «αν οι μεταλλεργάτες δεν οργανωθούν στην ΑΕΡ, μια οργάνω¬ 
ση που αντιπροσωπεύει τους Αμερικάνικους θεσμούς, αργά ή γρήγορα 
θα οργανωθούν στους ΐνννν», ενώ η Οεττευάε ΒθθΙ< 5 έλεγε πως η ΑΕΡ 
είναι η πιο ισχυρή δύναμη στις ΗΠΑ, στον πόλεμο ενάντια στο σοσιαλι¬ 
σμό και στους ΙΥννν. 

Αν και συμμετείχαν στην Κομμουνιστική Διεθνή και αποτελέσαν τον 
αρχικό πυρήνα για τη δημιουργία του Αμερικάνικου Κομμουνιστικού 
Κόμματος, οι ΙΥννν ήρθαν γρήγορα σε ρήξη με τον μπολσεβικισμό, εξαι- 
τίας της σταθερής αντισυνδικαλιστικής και αντικοινοβουλευτικής τους 
στάσης. Πέρα από την κλασική τους δράση (απεργίες, σαμποτάζ κ.λ.π.) 
κατάφεραν να συνδικαλίσουν μέχρι και τις πόρνες, ενώ η επιρροή τους 
έφτασε ως την Ιαπωνία, μέσω του ΚοτυΙκυ $Ριυ5ΐ<ί, ενός ιάπωνα αντιμιλι¬ 
ταριστή που εκτελέστηκε το 1911 από τον αυτοκράτορα. 

Η συνεπής διεθνιστική τους στάση, όμως, τους έφερε σε αντιπαρά¬ 
θεση όχι μόνο με το κράτος, τους εργοδότες και τους ξεπουλημένους 

συνδικαλιστές, αλλά και με ένοπλες παραστρατιωτικές ομάδες εθνικι- 
στών. Όπως ήταν φυσικό, τόσο τα χτυπήματα της καταστολής, όσο και η 
συντηρητικοποίηση της αμερικάνικης κοινωνίας, συρρίκνωσαν την επιρ¬ 
ροή των ΐνννν 4 .Ήδη από τη δεκαετία του 1920 οι ννοόΝίθ$ βρισκόντου¬ 
σαν σε κατάσταση παρακμής. Το ίδιο συνέβη και με το Κομμουνιστικό 
Κόμμα που σταδιακά αποριζοσπαστικοποιήθηκε, φτάνοντας στο σημείο 
το 1937, μέσω δήλωσης ηγέτη του, να προτάξει την εξομάλυνση της σχέ¬ 
σης των εργατικών σωματείων με τους εργοδότες. Παλιά μου τέχνη κό¬ 
σκινο!!! 


Όπως είπαμε πριν, η συντηρητική αναδίπλωση της αμερικάνικης κοι¬ 
νωνίας μπορεί να μείωσε τα περιστατικά ταξικής βίας, αλλά δεν τα εξα¬ 
φάνισε. Άγριες απεργίες, σαμποτάζ, εχθροπραξίες, ακόμα και ενέργειες 
ατομικής βίας (όπως η εκτέλεση του προέδρου των ΗΠΑ, Γουίλιαμ Μακ 
Κίνλι, το 1901 από τον αναρχικό Λέον Τσόγκοτζ, αλλά και η απόπειρα 
ανατίναξης της Γουόλ Στριτ, με ένα κάρο γεμάτο δυναμίτη και κομμά¬ 
τια σιδήρου) συγκλόνισαν τις ΗΠΑ, με αποκορύφωμα τη σφαγή στο 
Λάντλοου, τον Απρίλη του 1914. Στον καταυλισμό του Λάντλοου, όπου 
διέμεναν 1.000 απεργοί ανθρακωρύχοι με τα παιδιά τους και τις γυναίκες 
τους, δέχθηκαν αιφνιδιαστική επίθεση από δύο λόχους της εθνοφρου¬ 
ράς. Όταν ο έλληνας μετανάστης Λούι Τίκας πήγε να διαπραγματευτεί 
ανακωχή, δολοφονήθηκε πισώπλατα από τους μπάτσους. Το βράδυ οι 
εθνοφρουροί έκαψαν τις σκηνές των γυναικόπαιδων απανθρακώνοντας 
II παιδιά και δύο γυναίκες: 

«Τα νέα διαδόθηκανταχύτατα σε όλη τη χώρα. Στο Ντένβερ οι Ενωμένοι 
Εργάτες Μεταλλωρυχείων κάλεσαν τα μέλη τους να πάρουν τα όπλα [...]. 
Τριακόσιοι οπλισμένοι απεργοί μετέβησαν απ’ τους καταυλισμούς στο 
Λάντλοου, έκοψαν τα τηλεφωνικά και τα τηλεγραφικά καλώδια και προ¬ 
ετοιμάστηκαν για μάχη. Οι εργάτες των σιδηροδρόμων αρνήθηκαν να 
μεταφέρουν στρατιώτες από το Τρινιντάντ στο Λάντλοου. Στην πόλη 
Κολοράντο Σπρίγκς, τριακόσιοι ανθρακωρύχοι, μέλη της ένωσης, εγκα- 
τέλειψαν τις θέσεις τους και κατευθύνθηκαν στο Τρινιντάντ, οπλισμένοι 
με περίστροφα, τουφέκια και δίκαννα. Μέσα στο Τρινιντάντ ανθρακω¬ 
ρύχοι παρακολουθούσαν τη νεκρώσιμη ακολουθία για τους 26 νεκρούς 


4 Σχετικά με τους ννοίώΙίεδ κυκλοφορεί η εικονογραφημένη ιστορία τους, από τις εκδό¬ 
σεις ΚΨΜ. 

του Λάντλοου και στη συνέχεια πήγαν σ’ ένα κοντινό σπίτι, όπου υπήρ¬ 
χαν όπλα και πυρομαχικά. Οπλίστηκαν και στη συνέχεια, αφού πήγαν 
στους λόφους, κατέστρεψαν τα ορυχεία, σκότωσαν τους φύλακες και 
ανατίναξαν τις στοές». 

Η εξέγερση έπαυσε έπειτα από την παρέμβαση ομοσπονδιακών 
στρατευμάτων, αφού σκοτώθηκαν πάνω από 60 άνθρωποι, χωρίς ποτέ 
να κατηγορηθεί για τους φόνους ούτε ένας εθνοφρουρός ή φρουρός 
ορυχείων (ούτε φυσικά ο ιδιοκτήτης Ροκφέλερ, ιδρυτής έπειτα από 7 
χρόνια της 5ί3ηά3ΐ·ά ΟίΙ). Εν τω μεταξύ, την ίδια μέρα που βρέθηκαν τα 
απανθρακωμένα πτώματα στο Λάντλοου, αμερικάνικα πολεμικά πλοία 
έκαναν ακόμα μια ανθρωπιστική επέμβαση στο Μεξικό, δολοφονώντας 
100 ανθρώπους, ως αντίποινα για τη σύλληψη αμερικανών ναυτών από τις 
μεξικανικές αρχές... 


IV. 

Νέα στιγμιαία ώθηση στο εργατικό κίνημα έδωσε το μεγάλο κραχ του 
1929, μια ακόμα κρίση της καπιταλιστικής φούσκας. Το Δεκέμβρη του 
1928 ο απερχόμενος πρόεδρος Κούλιτζ έλεγε στο Κογκρέσο (ως άλλος 
Καραμανλής): «Κανένα Κογκρέσο που συγκλήθηκε ποτέ για να εξετά¬ 
σει την κατάσταση της'Ενωσης δε συνάντησε πιο ευχάριστη προοπτική 
απ’ αυτή που εμφανίζεται την παρούσα στιγμή. Στο εσωτερικό πεδίο 
υπάρχει ηρεμία και ικανοποίηση... Στο εξωτερικό πεδίο υπάρχει ειρήνη, 
η καλή θέληση που προέρχεται από την αμοιβαία κατανόηση». Πιο δι¬ 
ορατικός ο οικονομολόγος Τζ. Κ. Γκαλμπρέιθ, έλεγε για τη Γουόλ Στριτ: 
«...μοιάζει με μια γοητευτική γυναίκα, που φορά μαύρες βαμβακερές 
κάλτσες, χοντρά μάλλινα εσώρουχα και επιδεικνύει τις γνώσεις της μόνο 
στη μαγειρική, επειδή δυστυχώς τα σημαντικότερα προσόντα της είναι 
αυτά της πόρνης». Και πράγματι, στις 29 Οκτωβρίου 1929 η χρηματοπι¬ 
στωτική φούσκα σκάει και η πραγματικότητα διαψεύδει τον Ροκφέλερ 
που επιμένει ότι οι οικονομικές συνθήκες είναι υγιείς. Η ανεργία σταδια¬ 
κά εκτοξεύεται στο 25%, χρεοκοπούν χιλιάδες τράπεζες, εξανεμίζοντας 
τις οικονομίες εκατομμυρίων οικογενειών. Σε ορισμένα αστικά κέντρα 
η ανεργία αγγίζει το 75%, προκαλώντας τεράστιες ουρές πεινασμένων 
στα συσσίτια, χιλιάδες γίνονται ζητιάνοι και περιπλανώμενοι, ενώ παι¬ 
διά πετιούνται σε ιδρύματα. Χαρακτηριστικοί της κατάστασης είναι οι 
στίχοι του τραγουδιού «ΒποτΗθΐ*, ε3Π γου 5ρεπά 3 άίηΐθ?», που γράφτηκε 
το 1932: 

«Μου έλεγαν ότι έχτιζα ένα όνειρο κι ακολούθησα το πλήθος. 

Όπου είχε γη να οργώσω ή όπλα να κρατήσω 
ήμουν παρών στο καθήκον. 

Μου έλεγαν ότι έχτιζα ένα όνειρο, 
ότι με περίμενε η ειρήνη και η δόξα. 

Τότε γιατί στέκομαι στην ουρά 
περιμένοντας ένα κομμάτι ψωμί; 

Κάποτε έχτισα ένα σιδηρόδρομο, τώρα τελείωσε, 
αδερφέ σού περισσεύει καμιά δεκάρα;» 

Στην κρίση αυτή, η λαϊκή δυσαρέσκεια εκφράστηκε με διάφορους 
τρόπους. Χαρακτηριστική είναι η περίπτωση της ηρωοποίησης του Τζον 
Ντίλικγερ, ενός «ευγενικού και κομψού» ληστή τραπεζών, που στο πρό¬ 
σωπό του ο αμερικάνικος λαός έβλεπε τον εκδικητή ενάντια στο διε¬ 
φθαρμένο χρηματοπιστωτικό σύστημα και την ανίκανη αστυνομία. Όταν 
ο Ντίλιγκερ δολοφονήθηκε από το ΡΒΙ, την κηδεία του ακολούθησαν 
χιλιάδες άνθρωποι. Σίγουρα, οι λαϊκοί θρύλοι είναι πάντοτε υπερβολικοί, 
αλλά είναι ενδεικτικοί του κλίματος της εποχής. 

Ταυτόχρονα, το εργατικό κίνημα επανεμφανιζόταν στο προσκήνιο: 
μεταξύ του 1933 και του 1937 ο αριθμός των εργατών που συνδικαλίζο¬ 
νταν εκτοξεύθηκε από 2,7 εκατομμύρια σε 7 εκατομμύρια. Οι απεργίες 
από 1.856 το 1934 έφτασαν στις 4.740 το 1937, ενώ ο αριθμός των απερ¬ 
γών από 1,1 εκατομμύριο έφτασε στο 1,9 εκ. Το 1935 δημιουργήθηκε στα 
αριστερά της ΑΡΙ το Κογκρέσο Βιομηχανικών Οργανώσεων (ΌΙΟ), το 
οποίο όμως σύντομα χειραγωγήθηκε απ’ το Δημοκρατικό Κόμμα, δη¬ 
μιουργώντας μια νέα κλίκα γραφειοκρατών συνδικαλιστών. Ο Ρούζβελτ 
(εμπνευστής του Νενν Όε&Ι) ήξερε πολύ καλά πως να διασπάσει ένα 
δυναμικό κίνημα, χωρίζοντάς το σε μια ενσωματωμένη ελίτ και σε μια 
προδομένη βάση: «Έχει βάλει τους λακέδες του να καλοπιάνουν και να 
τραπεζώνουν πολλούς από τους ανθρώπους μου», έλεγε ο ηγέτης της 
Ομοσπονδίας Ανθρακωρύχων Τζον Λιούις, και συνέχιζε: «Με έναν μου¬ 
λωχτό τρόπο πλησιάζουν κάποιον από τους υπαρχηγούς μου, σπάνε την 
αφοσίωσή του, τον ντύνουν με τις τεράστιες εξουσίες και την εκτυφλω¬ 
τική δόξα του Λευκού Οίκου και τον διορίζουν σε μια θέση στο κεντρικό 
κράτος, ώστε υπό αυτές τις συνθήκες πλέον, να είναι πρώτα και κύρια 
αφοσιωμένος στον Πρόεδρο και μόνο δευτερευόντως και παρεμπιπτό¬ 
ντως στο εργατικό κίνημα από το οποίο προήλθε». 

Οσο όμως οι συνδικαλιστές ξεπουλούσαν το εργατικό κίνημα, η ταξι¬ 
κή πάλη εξελισσόταν, παίρνοντας βίαιες μορφές: τρεις γενικές απεργίες 
στα 1934 στο Τολέντο, το Σαν Φρανσίσκο και τη Μινεάπολη, πήραν το 

χαρακτήρα ανοιχτής κοινωνικής εξέγερσης, ενώ ανάμεσα στο 1934 και 
1936 περίπου 88 εργάτες σκοτώθηκαν κατά τη διάρκεια απεργιακών τα¬ 
ραχών. 

Ενδεικτική της έκρηξης του εργατικού κινήματος μετά το Κραχ του 
1929 είναι και η άγνωστη στην Ελλάδα ιστορία του Σταύρου Κούτοβα. 
Γεννημένος στα 1890 στην Καρδίτσα, ο Κουτόβας μετανάστευσε στις 
ΗΠΑ το 1913. Ξεκινά συνδικαλιστική δράση, παίρνει μέρος στη μεγάλη 
απεργία των ναυτικών το 1921 και αργότερα ιδρύει το συνδικάτο ταξιτζή¬ 
δων, όπου αποκτά και το παρατσούκλι “Κόκκινος Στηβ”. Μαζί με άλλους 
έλληνες μετανάστες ιδρύει την εργατική λέσχη “Σπάρτακος”, ορθογρα¬ 
φεί στην εφημερίδα “Εμπρός” και συμμετέχει στη “Διεθνής Εργατική 
Άμυνα”. Στις 10 Ιανουαρίου του 1930 διοργανώνεται στη Ν. Υόρκη μεγά¬ 
λη διαδήλωση συμπαράστασης στους απεργούς του πολυκαταστήματος 
ΜΜΙθγ Μ&Η<θΙ, με ομιλητή τον Σταύρο Κουτόβα: 

«Παρά την απαγόρευση της αστυνομίας συγκεντρώνεται πλήθος κό¬ 
σμου. Ο αστυνομικός Χάρι Κίριτζ ζητά από τον Στηβ να κατέβει από την 
εξέδρα. Εκείνος αρνείται και ο αστυνομικός τού επιτίθεται με κλομπ. 
Ακολουθεί συμπλοκή, κατά την διάρκεια της οποίας ο αστυνομικός πυ¬ 
ροβολεί τον Στηβ. Στη συνέχεια μεταφέρεται τραυματισμένος στο νοσο¬ 
κομείο, όπου νοσηλεύεται φρουρούμενος ως τις 24 Ιανουάριου, οπότε 
αφήνει την τελευταία του πνοή σε ηλικία 40 ετών». 

Την επόμενη μέρα ένα τεράστιο πανό στην πρόσοψη του Εργατικού 
Κέντρου καλούσε σε εκδίκηση. Η κηδεία μετατράπηκε σε διαδήλωση: 

«Με έκτακτον συρροήν κόσμου, υπολογισθέντος υπό τίνας εφημερί¬ 
δας μεταξύ 16.000 και 25.000, εκηδεύθη χθες, 28 Ιανουαρίου 1930, ο κατά 
τη Ι6ην Ιανουαρίου υπό τίνος αστυφύλακος φονευθής Έλλην Σταύρος 
Κουτόβας κατόπιν ταραχών του παρελθόντος Σαββάτου, όταν η αστυνο¬ 
μία βιαίως διέλυσε την επί του δημαρχείου κομμουνιστικήν διαδήλωσιν 
διαμαρτυρίας. Έκτακτα μέτρα ελήφθησαν προς αποφυγήν συρράξεως 
μεταξύ των πενθούντων κομμουνιστών και των αστυνομικών οργάνων», 
(ελληνοαμερικάνικη εφημερίδα Ατλαντίς, 29/1/1930) 

Το ξέσπασμα της δεκαετίας του ’30 αποτέλεσε και το κύκνειο άσμα 
του εργατικού κινήματος. Τόσο το Νενν Οε^Ι και η αφομοίωση του συν¬ 
δικαλισμού από τους Δημοκρατικούς, όσο και ο Δεύτερος Παγκόσμιος 
Πόλεμος, οδήγησαν στην άμβλυνση του ταξικού πολέμου. Οι ΗΠΑ βγή¬ 
καν πολλαπλά κερδισμένες από τον Πόλεμο, αφού βγήκαν από την οι¬ 
κονομική κρίση και μετατράπηκαν σε παγκόσμιο βιομηχανικό γίγαντα. 

Κατά τη διάρκεια του Πολέμου το ΑΕΠ των ΗΠΑ αυξήθηκε κατά 50%, 
ενώ τα 2/3 των παγκόσμιων αποθεμάτων χρυσού ήταν συγκεντρωμένα 
στις Ηνωμένες Πολιτείες. 

Η ψυχροπολεμική κατάσταση, η οικονομική ανάπτυξη και η καταναλω¬ 
τική αφθονία ολοκλήρωσαν τη συντηρητική στροφή που ήδη είχε πάρει 
από τις αρχές του αιώνα η αμερικάνικη εργατική τάξη. Η ενσωμάτωση 
στον καπιταλισμό ήταν πια αδιαμφισβήτητο γεγονός, μέσα από τη μικρο- 
αστικοποίηση του προλεταριάτου. Η εργατική τάξη πλέον εσωτερικεύει 
τη “συνείδηση της παντοδυναμίας του κράτους”, η οποία «...καθηλώνει 
τις μάζες σ’ ένα παθητικό ρόλο και στην κλασική εξατομίκευσή τους 
εντός του καπιταλισμού» 5 . Ο Μαρκούζε, με μεγάλη δόση ακαδημαϊκής 
υπερβολής, έγραφε: 

«Ο Μαρξ είδε το προλεταριάτο σαν την επαναστατική τάξη επειδή, 
κοντά στα άλλα ή μάλλον πρώτα από τα άλλα, το προλεταριάτο δεν ήταν 
υποδουλωμένο στις καταπιεστικές ανάγκες της καπιταλιστικής κοινωνί¬ 
ας, επειδή οι νέες ανάγκες της ελευθερίας μπορούσαν να αναπτυχτούν 
στο προλεταριάτο και δεν καταπνιγόταν από τις παλιές, καταπιεστικές 
ανάγκες. Σήμερα, σε μεγάλο μέρος των καπιταλιστικών χωρών με υψηλή 
ανάπτυξη, αυτό δεν συμβαίνει πια. Η εργατική τάξη δεν αντιπροσωπεύει 
πια την άρνηση των αναγκών που κυριαρχούν». 

Η μικροαστικοποίηση, φυσικά, δε σημαίνει το τέλος του ταξικού πο¬ 
λέμου, αλλά το τέλος των μύθων γύρω από αυτόν: καμιά κοινωνική τάξη 
δεν είναι από τη φύση της επαναστατική. Κάτι τέτοιο θα σήμαινε εργα- 
λειοποίηση των ζωντανών υποκειμένων και πλήρη αγνοία των διεργα¬ 
σιών και της κινητικότητας στο εσωτερικό της κοινωνίας 6 . Η κοινωνία 
είναι ένα πεδίο πολλαπλών δυνατοτήτων και η πραγματικότητα που μας 
περιβάλλει είναι διαρκώς ρέουσα. Οι σημερινοί βολεμένοι μικροαστοί 
γίνονται αυριανοί εξεγερμένοι και τούμπαλιν. Πάνω από την επιφάνεια 
της κοινωνικής ειρήνης, πάντοτε κρύβονται υπόγειες συγκρούσεις που 
περιμένουν την αφορμή για να αναδυθούν. 


5 Δημήτρης Μπελαντής: “ΚΚΕ, εξεγέρσεις και Αστική-Δημοκρατική Νομιμότητα”. (Θέ¬ 
σεις τεύχος 107) 

6 Ο Οαυάε Ι_θίθΓ0 αναφέρει στην “Προλεταρική Εμπειρία” (εκδόσεις Στάσει Εκπίπτο- 
ντες): «Το προλεταριάτο αντιμετωπίζεται ως ασυνείδητη και άμορφη μάζα [...] Οι συν¬ 
θήκες από μόνες τους δεν είναι επαναστατικές, οι άνθρωποι είναι επαναστάτες και το 
καθοριστικό ζήτημα είναι να μάθουμε πως αυτοί προσαρμόζονται και μετασχηματίζουν 
τη συνθήκη τους». 

Τα πάντα ρει, λοιπόν... 

(αλλά και ποτέ δεν μπορείς να διασχίσεις την ίδια εξέγερση δυο φο- 



Αντί επίλογου: Ερρυτ 51 πίιιογθ. 


«“Στο βάθος όλα μένουν ακίνητα” -να μια σωστή χειμωνιάτικη διδασκαλία, ένα 
καλό πράγμα για μια στείρα εποχή, μια καλή παρηγοριά για όσους πέφτουν σε 
χειμερία νάρκη και για τους οικουρούς. “Στο βάθος όλα μένουν ακίνητα” -το 
κήρυγμα όμως του ανέμου που λιώνει τα χιόνια είναι αντίθετο». 

Φρ. Νίτσε 


«Το κακό με την Ιστορία είναι ότι περπατάει από τους δρόμους που χαράζουν οι 
δικές της αναγκαιότητες κι όχι τα οποιαδήποτε δόγματα» 

Έλλη Παππά 


Ο Ονόρε ντε Μπαλζάκ με τη λογοτεχνική του πένα παρουσιάζει την 
απότομη κοινωνική εξέλιξη της εποχής του: «...οι θρόνοι υψώνονται και 
γκρεμίζονται με τρομαχτική ταχύτητα. Μία ολόκληρη Αυτοκρατορία, 
μια μοναρχία καθώς και μία επανάσταση κρατάνε μόλις δεκαπέντε χρό¬ 
νια η κάθε μία. Κανένας δε θα τολμούσε να εγγυηθεί για το μέλλον». 
Κανένας; Στα χρόνια που ακολούθησαν πολλοί και διάφοροι, άλλοι ανοι¬ 
χτά συντηρητικοί, άλλοι δήθεν “επαναστάτες”, έγιναν πομποί της μετα¬ 
φυσικής χειμωνιάτικης διδασκαλίας. Έγραφε ο Ρούγκε στον Μαρξ, το 
1843: «Αραγε, θα ζήσουμε αρκετά για να δούμε μια πολιτική επανάστα¬ 
ση; Φίλε μου παίρνετε τις επιθυμίες σας για πραγματικότητα». Μόλις 5 
χρόνια αργότερα, σχεδόν ολόκληρη η Ευρώπη συνταρασσόταν από την 

Κοινωνική Επανάσταση. «Στην Ρωσία δεν υπάρχει ακόμα επαναστατικός 
λαός», έλεγε ο ηγέτης των ρώσων φιλελεύθερων Πέτερ Στούβε. Λίγες 
μέρες αργότερα ο ρώσικος λαός προχώρησε σε μια μεγαλειώδη εξέ¬ 
γερση και 12 χρόνια αργότερα η Τσαρική Αυτοκρατορία κατέρρευσε σα 
χάρτινος πύργος. Τη δεκαετία του ’50 η ΟΑ χρηματοδότησε επιστήμο¬ 
νες και ακαδημαϊκούς για να δίνουν διαλέξεις για το τέλος της ουτοπίας. 
Οι ΗΠΑ περνούσαν μια πρωτοφανή περίοδο ευημερίας. Κι όμως μια 
δεκαετία αργότερα ξεσπά η έκρηξη πολύπλευρων ριζοσπαστικών κινη¬ 
μάτων (νέα Αριστερά, φοιτητικό κίνημα, ριζοσπαστικός φεμινισμός, κί¬ 
νημα ενάντιά στις φυλακές, αντι-αποικιοκρατικό κίνημα, Μαύρη Δύναμη, 
Ινδιάνικη Απελευθέρωση κ.λ.π.) 1 Ενδεικτικό είναι το γεγονός πως μόνο 
από την αρχή του ’69 ως τον Απρίλη του ’70 σημειώθηκαν 40.934 βομ¬ 
βιστικές επιθέσεις και απόπειρες με 43 νεκρούς και υλικές ζημιές 22 
εκατομμυρίων δολλαρίων 2 . 

Η νέα συνθήκη που βιώνουμε μετά το ξέσπασμα του ελληνικού 
Δεκέμβρη (2008), αλλά και τη σταδιακή αφύπνιση του προλεταριάτου, 
σε χώρες τόσο του καπιταλιστικού κέντρου, όσο και της περιφέρειας 
(Παναμάς, Γαλλία, Ισπανία, Ελλάδα, Ρουμανία, Ινδία, Μπαγκλαντές, Κίνα 
κλπ ), δείχνει για ακόμα μια φορά πως «η ιστορία ξεγελά ακόμα και τους 
καλύτερους μαθητές της». Και τους δουλικότερους μελλοντολόγους... 

Οι κυρίαρχες τάξεις κάθε εποχής πάντα βλέπουν τον εαυτό τους σαν 
εκφραστή των καθολικών συμφερόντων ολόκληρης της κοινωνίας και 
την κυρίαρχη τάξη πραγμάτων ως συνθήκη αιώνια, σταθερή και απαρα¬ 
βίαστη. Όμως η ιστορική πραγματικότητα στέκεται μπροστά στην Ιερά 
Εξέταση του ομολογημένου ή ανομολόγητου συντηρητισμού και μας ψι¬ 
θυρίζει: 

Κι όμως κινείται... 


Ιούλιος 2010 


1 Βλ. Ράσελ Τζάκομπι “Το τέλος της Ουτοπίας”, εκδ.Τροπή. 

2 Βλ. ΜττιλΈιερς: «Κάθε επανάσταση είναι αδύνατη μέχρι να συμβεί και αφού συμβεί 
φαίνεται αναπόφευκτη», Γαλέρα τεύχος 49. 

ΠΗΓΕΣ 

Χάουαρντ Ζιν: «Η Ιστορία του Λαού των Ηνωμένων Πολιτειών», 
εκδ. Αιώρα. 

Τζέιμς Γκριν: «Θάνατος στο Χεϊμάρκετ», εκδ. Καστανιώτη. 

Λούις Λνταμιτς: «Η ταξική βία στην Αμερική», εκδ. Διάδοση. 

ΝίεΗοΐ3$ ΤΗοδυΐΎΐ: «Ο ανώμαλος άοδο: τάξη, μειονότητες και πολιτική 
επινόηση στους Βιομηχανικούς Εργάτες του κόσμου (ΐνννν)» 

(5οοϊ&1 ΜονθΓΠθητ 5τυάίθ$) 

ΘοΙίπ νν3π± «Αναρχισμός», εκδ. Ελληνικά Γράμματα. 

Κατερίνα Θωίδου: «Το κίνημα των ΙΥννν», 

(αλιευμένο από το διαδίκτυο). 

Διεθνιστική Εργατική Αριστερά: «Οι εργατικοί αγώνες στις ΗΠΑ την 
δεκαετία του “30». 

Βιογραφικό του Σταύρου Κουτόβα (από Βικιπαίδεια). 

Αφροδίτη Πολίτη: «1929, το μεγάλο Κράχ»,Έψιλον τεύχος 967. 

Χρόνης Πολυχρονίου: «Είναι, πράγματι ιμπεριαλιστές;», 

Έψιλον τεύχος 975. 

Δημήτρης Αναστασόπουλος: «ϋ5Α ΚεδεΙχ»,Έψιλον τεύχος 975. 


ΠΕΡΙΦΕΡΕΙΑΚΕΣ ΠΗΓΕΣ 

Φρ.Έγκελς: «Αντι-Ντύριγκ», εκδ. Αναγνωστίδη. 

Έλλη Παππά: «Μακιαβέλι ή Μαρξ», εκδ. Άγρα. 

Έλλη Παππά: «Ο Λένιν χωρίς λογοκρισία κι εκτός Μαυσωλείου», εκδ. 
Άγρα. 

Νίκος Ψυρρούκης: «Ο Επίκουρος και η εποχή του», εκδ. Αιγαίον- 
Κουκίδα. 

Σαλμάν Ρουσντί: «Όνειδος», εκδ. Ψυχογιός. 

Φρ. Νίτσε: «Έτσι μίλησε ο Ζαρατούστρα», εκδ. Δωδώνη. 

